qundao/data-zh-poetry huggingface dataset:
吴兴道中
作者：刘宗周
朝代：明

吴楚东南胜，凭虚揽洞庭。村村桑柘沃，岸岸荻芦青。子夜传孤唱，清流逐断萍。百年看意气，都付画溪汀。
和周我万
作者：刘宗周
朝代：明

重得溪桥句，悠然见白云。风流忆尔辈，感慨寄斯文。境与身名尽，情从山水分。禅关如可叩，莫遣悟声闻。
和杨龟山先生此日不再得吟示学者
作者：刘宗周
朝代：明

农夫雨耕陇，蚕妇乾采桑。雨旸各有为，节物悬彼苍。怀哉衣与食，宵昼恤流光。矧伊丈夫子，人道立阴阳。独禀造物秀，生而射四方。行行少且壮，发硎试光芒。勤心追往哲，所用何不臧。神圣非绝级，虑以斤斧戕。千金握抟黍，拱璧尘秕糠。生不蟪蛄值，死与狐狸藏。岂无婉娈时，朱颜斗春芳。花月玩朝夕，膂力误方刚。哲人惊拊髀，中夜起徬徨。日昃不再中，发短不可长。决此须臾命，刺虎奋卞庄。万法持一心，三复慎独章。六籍无真诀，猿狙浪登场。亦有朱与翟，食人肆犬羊。尼父援空空，颜生诬坐忘。遂令西方教，乘虚逞雄强。龂龂洙泗间，闽洛一苇航。中启龟山氏，后先秩天常。乾愓指心法，致儆荒与亡。少壮不努力，老大徒悲伤。道丧复千载，吾与点也狂。
和灌云叔怀古
作者：刘宗周
朝代：明

长忆风流贺季真，承明乞得晚閒身。遗芬犹拾鉴湖曲，胜事空传明主恩。老去不才同见放，新惊高唱孰为邻。烽烟满地今何世，是处深山学避秦。
咏姬仆
作者：刘宗周
朝代：明

我闻义仆有高永，事在河西祸汹汹。高公一死殉封疆，仆义亦与封疆重。为臣死忠仆死义，纲常万古同一视。于滕复有姬公仆，节槩棱棱若符契。姓名附见绝命辞，李子守务堪挥涕。守务之名何独彰，庙貌且与魏竖峙。君不记前者白莲贼，倡乱滕阳越邹峄。妖术一呼千百群，所至空城挈家室。贼兵未至官辄逃，纷纷不数丞尉职。岂无黄堂别驾尊，拥幰邹城如传客。滕阳之令甫下车，恸哭巡城城已虚。贼从东方破门入，横来县堂索县符。縳令不诛三日许，手执笏板身衣朱。再拜阖门乃雉经，凄凉官舍奴子俱。魏竖遂以滕印完，收骸甫毕先后诛。贼党相顾多缩颈，慷慨义烈生不如。封疆小吏分固尔，此仆此死何其愚。食人之禄分人忧，各为其主心非殊。高台道傍筑京观，视彼完印功无算。缒城之日一筐免，捷书只奏都堂彦。锦衣世爵身上卿，尽是平民膏血换。到今留得数空城，犹胜辽阳熊李窜。因见近来官爵多，廉耻少，功名重，忠义小。板荡识忠臣，疾风知劲草。高官与大禄，愿得太平保。凌阁拟形容，福堂享寿考。虽有青史名，岂能及舆皂。我今一日扶起高参军、李侍郎，堂堂正气垂风霜。要令节义高千古，身虽磔裂名犹芳。人生百年终一死，安能腼颜苟活坐取侯与王。
哭殉难十公用前韵 其一 太常磊斋吴公
作者：刘宗周
朝代：明

何人后死骨先寒，二十年来梦里酸。错绣山河空一掷，注金身世打通盘。终嫌世事稽文信，不见东山起谢安。寄语悠悠沈醉客，男儿事业尽多般。
哭殉难十公用前韵 其七 职方元升成公
作者：刘宗周
朝代：明

饱历风霜心骨寒，馀生返国事辛酸。六师不借郎官箸，一剑应加司马盘。哭拜鼎湖攀莫逮，魂依泉路体方安。时人早识杨忠悯，百鍊成钢仿佛般。
哭殉难十公用前韵 其三 宪副四明施公
作者：刘宗周
朝代：明

淮南一别竹斋寒，再拜班荆话屡酸。国难敢忘嫠妇纬，时危转忆菜根盘。身担风纪纲常重，节自平生学问安。白马岩前怀旧处，临风嗟叹有千般。
哭殉难十公用前韵 其九 司寇肖形孟公
作者：刘宗周
朝代：明

铁干冰心古色寒，清癯犹自带儒酸。云中鸣凤先归汉，榜下惊鸿起渐磐。仕以教忠先教孝，生非求饱复求安。卞壶父子英风在，今古同情只一般。
哭殉难十公用前韵 其二 大司农鸿宝倪公
作者：刘宗周
朝代：明

台阁文章星斗寒，风期与俗异咸酸。回澜紫海皆通汉，照乘明珠只走盘。拟绝韦编年待假，争先殉节死逾安。读书所学知何事，蒙难坚贞尔许般。
哭殉难十公用前韵 其五 宫谕湛陆刘公
作者：刘宗周
朝代：明

阴雨萧萧道路寒，一回把袂一回酸。周情孔思联声气，忧国伤时共郁盘。十族止怜朋友在，九原谁问此心安。异时伊洛推人物，诚敬渊源似尔般。
哭殉难十公用前韵 其八 车驾伯玉金公
作者：刘宗周
朝代：明

燕市论交指岁寒，青青松柏望中酸。蚤腾汗血驹千里，骤折羊肠路几盘。国难伤心甘誓死，亲闱无计问宵安。王陵有母同归死，留与傍人话两般。
哭殉难十公用前韵 其六 阁学质公范公
作者：刘宗周
朝代：明

白日无光止水寒，臣心逾苦骨逾酸。时当阴雨忧方切，勉济云雷屯且盘。致主有心归一德，招魂无厉逐偏安。南都应是神游处，羊祜碑前泪万般。
哭殉难十公用前韵 其十 潜忠布衣
作者：刘宗周
朝代：明

韦布家风姓氏寒，里中世守一经酸。中朝遇变惊涂炭，幽谷何心赋考槃。若个衣冠犹乞活，几时簪笏上长安。葵忱自昔倾阳处，廊庙山林岂二般。
哭殉难十公用前韵 其四 御史大夫懋明李公
作者：刘宗周
朝代：明

肃肃丰裁亚相寒，匡扶九鼎和盐酸。欲存赵氏孤何处，枉泣公孙泪满盘。燕市赓歌留正气，鹿岩风景绍新安。可怜一木难支处，遗句犹惭沟渎般。
哭殉难十公用前韵·太常磊斋吴公
作者：刘宗周
朝代：明

何人后死骨先寒，二十年来梦里酸。错绣山河空一掷，注金身世打通盘。终嫌世事稽文信，不见东山起谢安。寄语悠悠沈醉客，男儿事业尽多般。台阁文章星斗寒，风期与俗异咸酸。回澜紫海皆通汉，照乘明珠只走盘。拟绝韦编年待假，争先殉节死逾安。读书所学知何事，蒙难坚贞尔许般。淮南一别竹斋寒，再拜班荆话屡酸。国难敢忘嫠妇纬，时危转忆菜根盘。身担风纪纲常重，节自平生学问安。白马岩前怀旧处，临风嗟叹有千般。肃肃丰裁亚相寒，匡扶九鼎和盐酸。欲存赵氏孤何处，枉泣公孙泪满盘。燕市赓歌留正气，鹿岩风景绍新安。可怜一木难支处，遗句犹惭沟渎般。阴雨萧萧道路寒，一回把袂一回酸。周情孔思联声气，忧国伤时共郁盘。十族止怜朋友在，九原谁问此心安。异时伊洛推人物，诚敬渊源似尔般。白日无光止水寒，臣心逾苦骨逾酸。时当阴雨忧方切，勉济云雷屯且盘。致主有心归一德，招魂无厉逐偏安。南都应是神游处，羊祜碑前泪万般。饱历风霜心骨寒，馀生返国事辛酸。六师不借郎官箸，一剑应加司马盘。哭拜鼎湖攀莫逮，魂依泉路体方安。时人早识杨忠悯，百鍊成钢仿佛般。燕市论交指岁寒，青青松柏望中酸。蚤腾汗血驹千里，骤折羊肠路几盘。国难伤心甘誓死，亲闱无计问宵安。王陵有母同归死，留与傍人话两般。铁干冰心古色寒，清癯犹自带儒酸。云中鸣凤先归汉，榜下惊鸿起渐磐。仕以教忠先教孝，生非求饱复求安。卞壶父子英风在，今古同情只一般。韦布家风姓氏寒，里中世守一经酸。中朝遇变惊涂炭，幽谷何心赋考槃。若个衣冠犹乞活，几时簪笏上长安。葵忱自昔倾阳处，廊庙山林岂二般。
大柳客店见高存之题壁慨然和之
作者：刘宗周
朝代：明

马首西风衣满尘，喜来茅店见伊人。清言一唱盘山去，月在松梢露在筠。
官梅
作者：刘宗周
朝代：明

梅蕊参差放，晴光转陆离。江春随浪点，山翠带星移。乍慰乡心近，频留客梦悲。陇头人已断，好寄一枝谁。
寄怀商谌轩琼州
作者：刘宗周
朝代：明

秋风何萧萧，游子叹远行。川途曷云极，去去凌南溟。俯仰夙昔怀，岁月忽已征。炎方多瘴疠，胡为君久停。相望不相即，各言崇令名。在远苟无亏，转见千秋情。
寄怀李懋明兼呈王止敬
作者：刘宗周
朝代：明

去年李公初罢官，今年复起行省垣。横金作翰何桓桓，淮阳不薄都尉权。出入中外羡才难，胡公不投磻溪竿。自言臣故从长安，奉职无状乌台端。城狐社鼠恣般般，一日怏怏归挂冠。青螺白鹭秋漫漫，心怀报国犹辛酸。东西南北敢辞艰，会逢王公解浙鞍。颇言世路多巑岏，时乎感慨心愈閒。相与怡然乐考槃，君恩浩浩天地宽。
寿健甫兄七十
作者：刘宗周
朝代：明

吾家世明德，忠孝溯渊源。诞启司马公，奕奕清誉鶱。递传诸子姓，遗泽流潺湲。我公正霞举，后先推季昆。雁行虽稍疏，一气宛同根。相期绍祖烈，如奉指南辕。犹忆通籍时，示我书绅言。千里始足下，清白当共遵。时予尚童稚，多愧中心谖。蹭蹬世途久，双鬓如霜繁。居恒失晏笑，急难呼在原。一日风波夷，相戒守田园。因思偾辕犊，终输逸驾奔。贞不与俗绝，清尤避人援。当其义所在，墨守失孟贲。以此衡出处，完璧谁与伦。抽簪近十载，佩芷袭芳荪。声光归肃穆，珍重玙与璠。老成日云谢，尚有典型存。公年视昔加，神气如朝暾。届兹悬弧日，玉色清且温。勖哉忠孝思，先德留根痕。愿举南山诗，千载长氤氲。
寿章雁峰舅
作者：刘宗周
朝代：明

五月南风江荔薰，江皋有客傍清芬。形容老得披裘似，矍铄朝看抱瓮勤。此日白衣堪送酒，何方青鸟又停云。百年重许登山屐，取次追陪兴不群。
山居即事
作者：刘宗周
朝代：明

病躯三月裌衣寒，高卧袁安带雪看。春到落花风细细，晓披仙药露漫漫。穷探幽胜凭藜杖，自数行藏付鹖冠。吾道只今输陋巷，息肩应指白云端。
归兴
作者：刘宗周
朝代：明

几阵寒鸦待腊残，石尤风健旅行艰。人随雪色看秦望，马带松声度楚关。梅柳欲舒春信早，烟岚如醉碧峰环。便当乘兴穿云去，不问南山与北山。无端归兴拟陶潜，计日清华俸亦廉。未卜山妻堪并食，先教稚子解抽簪。三年似爽还山约，一事真成避世嫌。今古乾坤何处了，旧时风月寄缃缣。
归兴·其一
作者：刘宗周
朝代：明

几阵寒鸦待腊残，石尤风健旅行艰。人随雪色看秦望，马带松声度楚关。梅柳欲舒春信早，烟岚如醉碧峰环。便当乘兴穿云去，不问南山与北山。
归兴·其二
作者：刘宗周
朝代：明

无端归兴拟陶潜，计日清华俸亦廉。未卜山妻堪并食，先教稚子解抽簪。三年似爽还山约，一事真成避世嫌。今古乾坤何处了，旧时风月寄缃缣。
御史台联
作者：刘宗周
朝代：明
体裁：联

无欲常教心似水；有言自觉气如霜。
志感
作者：刘宗周
朝代：明

绛帐传经忆马融，千秋大道孰为东。梦回几度严陵道，老去长咀澹味舂。黄鹄馀歌哀动地，青云逸翮倦摩空。平生事业看流水，徒抱遗编学郑佣。
拜疏辞朝
作者：刘宗周
朝代：明

阊阖云中拜纩旒，老臣无地展嘉谋。空遗梁笱平生在，忍负弓旌归去休。进退一时存小节，功名自古诵先忧。今朝泪落征衫尽，赢得身閒似野鸥。
挽周宁宇先生二首
作者：刘宗周
朝代：明

一别衡门隔暮烟，归来惟见陇头阡。空悬北斗推前辈，怅望东山忆旧缘。暇日每歌元亮句，晚年深契道州传。论心小友容呼久，老大风尘祇自怜。首阳高冢郁嵯峨，硕果摇风得几何。独与群贤留晚翠，终令两浙起颓波。枫山名德朝参少，杨尹风猷家食多。此日身骖箕尾去，寒芒夜夜照林阿。
挽周宁宇先生二首·其一
作者：刘宗周
朝代：明

一别衡门隔暮烟，归来惟见陇头阡。空悬北斗推前辈，怅望东山忆旧缘。暇日每歌元亮句，晚年深契道州传。论心小友容呼久，老大风尘祇自怜。
挽周宁宇先生二首·其二
作者：刘宗周
朝代：明

首阳高冢郁嵯峨，硕果摇风得几何。独与群贤留晚翠，终令两浙起颓波。枫山名德朝参少，杨尹风猷家食多。此日身骖箕尾去，寒芒夜夜照林阿。
旅怀
作者：刘宗周
朝代：明

春深无柳不垂堤，扑簌征衫落燕泥。一水遥飞淮海阔，千山暮合楚云低。天涯姊弟怜多病，客子江湖路自迷。何事两牵家国恨，悠悠萍水叹仳离。
无题
作者：刘宗周
朝代：明

驽钝何能报主恩，青山了却旧閒身。敢云薄命捐中道，转忆成言望美人。佩拟兰芳犹自惜，媒同鸠拙可相亲。多情却顾沧江伴，笑与风前采白蘋。
春日示王紫眉
作者：刘宗周
朝代：明

流光一度一荣枯，始信行藏逐岁徂。芳草王孙归路并，白衣苍狗宦情孤。且容姓氏呼牛马，莫问居诸转辘轳。笑却刘郎前度是，年年春色在元都。
春暮和紫眉通城感怀
作者：刘宗周
朝代：明

无限春愁带客浓，残书数卷出尘封。空怀建策同三表，莫问留行是万钟。南国莺花随梦尽，孤城涕泪为谁容。凭君且博清斋坐，明月瑶琴风入松。
次韵酬刘湛陆翰撰
作者：刘宗周
朝代：明

君子有攸往，周道矢如直。舆卫日以闲，轮辕岂徒饰。是用鲜覆败，危途自匡敕。胡为适千里，强弩无末力。终虞驽钝材，中道旷乃职。先民有典型，儒迹不终熄。愿言后来人，聊从老马识。濯濯园中梅，矫矫雪中植。凡物贵后凋，君子尚消息。稍逢天运周，春风意何极。但嫌少妩媚，妒彼桃李色。孤赏赖伊人，庶以葆元德。寂寞寰中人，去住乖通塞。君为威凤翔，我将冥鸿适。各言期千秋，矢死靡有忒。所愧还山去，生不辨黍稷。谋生亦已疏，东皋有馀式。往年惜分手，怆恻长相忆。良晤难再寻，行行发京国。
次韵酬刘湛陆翰撰·其一
作者：刘宗周
朝代：明

君子有攸往，周道矢如直。舆卫日以闲，轮辕岂徒饰。是用鲜覆败，危途自匡敕。胡为适千里，强弩无末力。终虞驽钝材，中道旷乃职。先民有典型，儒迹不终熄。愿言后来人，聊从老马识。
次韵酬刘湛陆翰撰·其三
作者：刘宗周
朝代：明

寂寞寰中人，去住乖通塞。君为威凤翔，我将冥鸿适。各言期千秋，矢死靡有忒。所愧还山去，生不辨黍稷。谋生亦已疏，东皋有馀式。往年惜分手，怆恻长相忆。良晤难再寻，行行发京国。
次韵酬刘湛陆翰撰·其二
作者：刘宗周
朝代：明

濯濯园中梅，矫矫雪中植。凡物贵后凋，君子尚消息。稍逢天运周，春风意何极。但嫌少妩媚，妒彼桃李色。孤赏赖伊人，庶以葆元德。
殉难日作三首 其一 示秦婿嗣瞻
作者：刘宗周
朝代：明

信国不可为，偷生岂能久。止水与叠山，只争死先后。若云袁夏甫，时地皆非偶。得正而毙矣，庶几全所受。
殉难日作三首 其三 绝命辞
作者：刘宗周
朝代：明

留此旬日死，少存匡济意。决此一朝死，了我平生事。慷慨与从容，何难亦何易。
殉难日作三首 其二 示汋儿
作者：刘宗周
朝代：明

子职未伸，君恩未报。当死而死，死有馀悼。
殉难日作三首·示秦婿嗣瞻
作者：刘宗周
朝代：明

信国不可为，偷生岂能久。止水与叠山，只争死先后。若云袁夏甫，时地皆非偶。得正而毙矣，庶几全所受。留此旬日死，少存匡济意。决此一朝死，了我平生事。慷慨与从容，何难亦何易。
河干别诸父昆弟
作者：刘宗周
朝代：明

潞河浊如胶，去去孤帆系。春风三月三，把袂别昆季。上奉诸父行，相将水之裔。酌酒三五行，骨肉多真意。田园多荒芜，天涯苦淹滞。此路已可知，守拙性所肄。学仕愧朝簪，学农足家世。浮云去不停，执手一相视。勖哉临岐心，百尔在敬忌。
游天衣寺
作者：刘宗周
朝代：明

渐觉溪声杳，山深古木稀。烂柯无客到，飞锡有僧归。宝盖临丹阙，莲花傍紫薇。祇疑诸祖后，此地说传衣。
湖上赠别丁长孺
作者：刘宗周
朝代：明

春潮夜夜泊临安，客思连朝酒禁宽。宿草空埋金简恨，孤梅犹带玉人看。相逢萍水占星聚，共历冰霜指岁寒。南望一峰天目秀，欲将双剑倚巑岏。
癸未元旦
作者：刘宗周
朝代：明

一任东风自往还，晓来春梦破家山。无官尚合宵听漏，此日偏宜昼掩关。路屏禅林烽火寂，营开细柳阵云閒。椒盘柏酒初添胜，都付馀生汗漫间。
白鹇
作者：刘宗周
朝代：明

何处清声破晓岚，霜衣缟带两毵毵。非关日暖春将昼，知为风柔土向南。逸翮起来初伏枕，閒情会得早抽簪。仙踪若便还山去，秦望峰头好结庵。
皇祖九章·念祖以砥修也
作者：刘宗周
朝代：明
体裁：四言诗

惨惨菅屦，可以履霜。累累鸡骨，可以支床。靡爱匪生，靡忧匪死丧。心之忧矣，沦胥以亡。有怆几筵，祖考皇皇。（一章）皇祖曰咨，咨我孺子。如孑如遗，如惄如饥。藐躬不阅，遑恤我私。夙兴夜寐，靖共是祇。子慎无疚，无一人贻疵。（二章）皇祖曰咨，咨我孺子。汝杜门以作慝，峻用惂德。譬彼曀阴，当日而蚀。譬彼飘风，忽自南北。动曰予智，鲜不为僻。（三章）皇祖曰咨，咨我孺子。子心匪石，曾是不可矶。维渊维岳，维德之基。毋失寻丈，而矜毫釐。毋耘人之田，而忘其饥。（四章）皇祖曰咨，咨我孺子。子有粱肉，不可以扶羸。子有药石，不可以起死灰。非药石是谬，子方徘徊。取道不远，有觉者谁。先民有言，惟果确是资。（五章）皇祖曰咨，咨我孺子。敬之敬之，克念作圣。不显尔神，及尔视听。神以知几，几泯神定。于戏不显，立天之命。（六章）皇祖曰咨，咨我孺子。维子有神，俨而密，豫而贞，厥德日新。神之往矣，何有何存。我闻尔声，不见其人。（七章）皇祖曰咨，咨我孺子。尔心之疚，惟幽惟潜。帝临孔威，及兹毫纤。载兴载寝，将尔影是监。人知尔一，不知尔百千。（八章）皇祖曰哀哉，肆皇天不禄，降尔荼毒。大命近止，先祀陨殰。惕用忧惧，黾勉令淑。弗恤其孚，于食有福。孝子慈孙，俾尔弥尔性，如线斯续。（九章）
秦望
作者：刘宗周
朝代：明

积翠浮天镜，飞丹跨海虹。五云缥缈下，六寺有无中。弹指违秦世，披襟忆晋公。鹧鸪啼不尽，春事在田功。
答陈生章侯
作者：刘宗周
朝代：明

姜桂固吾性，苦亦不可贞。甘苦无常好，所贵圣中清。一觞见孔思，再觞徵周情。便当百千举，冷然成独醒。独醒不成醉，还以荐嘤鸣。愿子欣然来，无托高阳行。刘伶与李白，千载留芳名。
答�弟书
作者：刘宗周
朝代：明
体裁：七言律诗

三径行吟独倚栏，一春鱼雁报平安。人逢四十馀生半，病返林皋晚节难。自昔孔门方鼓瑟，不闻曾点更弹冠。东周出处西周梦，都付浮云过杏坛。
经梁武墓
作者：刘宗周
朝代：明

空山落照日阴晴，古木荒荒流水鸣。下马独寻梁武碣，断文无复记台城。
自嘲
作者：刘宗周
朝代：明

几番逐队数时贤，老去仍教清禁传。枉尺直寻宁有是，缨冠被发总徒然。上方未效朱君借，宣室宜陪贾谊前。赢得俸钱过两月，五更朝罢突飞烟。
自慰
作者：刘宗周
朝代：明

避世曾誇管幼安，双穿木榻膝如盘。家馀苦蕺堪尘甑，掌忆明珠悔梦兰。已识彭殇生是幻，转怜儿女粝同餐。多情最爱西窗月，几度徘徊濯影寒。
访云门寺
作者：刘宗周
朝代：明
体裁：诗

一番游兴一番酸，再访云门道自南。
不尽溪山供野鹿，几多宫窟老春蚕。
风随樵径知朝暮，病减维摩可二三。
此日寄声同调去，故人今已卜茅庵。
谢恩口占
作者：刘宗周
朝代：明

望阙陈情泪满袪，孤臣九死罪何如。止因报主忧逾切，却愧匡时计转疏。白发萧萧清禁外，丹心耿耿梦魂馀。自怜去国身如叶，毕罢朝参返故庐。
赠吴元水旧寅
作者：刘宗周
朝代：明

真人自天际，有气如虹垂。精光跨斗牛，下连沧海湄。邂逅逢故人，恍然隔世疑。岩廊未可问，丘壑欢相知。积阴破微曜，天地开光仪。群龙正翱翔，云施贵及时。皇虞久不作，珍重皋与夔。
赠王聚洲年友
作者：刘宗周
朝代：明

天涯浪迹去匆匆，匿影韬光托冥鸿。东下望门谁破产，西归变服任投佣。晨星数点兄还在，萍水交情命不同。若向潇湘逢屈子，卜居何似故乡中。
辞昆崙叔招饮和来韵
作者：刘宗周
朝代：明
体裁：五言绝句

此日舫斋兴，琴尊次第开。谁当下尘榻，道有徐孺来。
过凤林
作者：刘宗周
朝代：明

云满峰头水满溪，一天杳霭路封泥。何来灵物干霄上，忽傍清辉振羽低。陈迹漫凭千古吊，佳名重借后人题。匆匆逆旅俱行脚，底事伤心日又西。
过张湾
作者：刘宗周
朝代：明

张家渡口湾如织，绿水朱门望不极。夹岸枝枝杨柳垂，春烟犹带五侯色。画船箫鼓日纷纷，得意归来休论贫。回首张湾何处是，不堪新说李家村。
过张湾·其一
作者：刘宗周
朝代：明

张家渡口湾如织，绿水朱门望不极。夹岸枝枝杨柳垂，春烟犹带五侯色。
过张湾·其二
作者：刘宗周
朝代：明

画船箫鼓日纷纷，得意归来休论贫。回首张湾何处是，不堪新说李家村。
过锡山同张奠夫访第二泉用濂溪先生萍乡诗韵
作者：刘宗周
朝代：明

牛斗斜横剑气寒，第来泉品让儒酸。道心一掬尘开镜，仙掌孤撑露在盘。满地江湖悲寂寞，半天猿鹤可平安。匆匆指点山亭上，留得宗风几许般。
还山小咏
作者：刘宗周
朝代：明

晚年一出拜徵书，来往匆匆只岁馀。剩有丹心悬落日，仍随流水付东渠。烽烟北望天垂断，鸿雁南征泽已虚。安得山中高卧稳，梦回尘虑尽删除。忍却痴心别帝乡，不堪归路九回肠。上书自信终和氏，前席人疑待洛阳。太息时艰何日济，感怀主眷与天长。悬知紫禁深深里，日昃犹传哺未遑。风云一代感中兴，济济仁贤集九卿。莫惜埋轮三辅理，空闻补衮仲山名。臣愚自放江湖去，主圣何难槛殿旌。为祝圜扉开诖误，怜才首自易中丞。水宿风餐系客舟，计程前日到沧洲。逢迎是处少郎吏，题品由他作马牛。高阁祇堪容我辈，异时犹得免清流。一番扰扰成何用，身后能无青史忧。
还山小咏·其一
作者：刘宗周
朝代：明

晚年一出拜徵书，来往匆匆只岁馀。剩有丹心悬落日，仍随流水付东渠。烽烟北望天垂断，鸿雁南征泽已虚。安得山中高卧稳，梦回尘虑尽删除。
还山小咏·其三
作者：刘宗周
朝代：明

风云一代感中兴，济济仁贤集九卿。莫惜埋轮三辅理，空闻补衮仲山名。臣愚自放江湖去，主圣何难槛殿旌。为祝圜扉开诖误，怜才首自易中丞。
还山小咏·其二
作者：刘宗周
朝代：明

忍却痴心别帝乡，不堪归路九回肠。上书自信终和氏，前席人疑待洛阳。太息时艰何日济，感怀主眷与天长。悬知紫禁深深里，日昃犹传哺未遑。
还山小咏·其四
作者：刘宗周
朝代：明

水宿风餐系客舟，计程前日到沧洲。逢迎是处少郎吏，题品由他作马牛。高阁祇堪容我辈，异时犹得免清流。一番扰扰成何用，身后能无青史忧。
送祁世培北上
作者：刘宗周
朝代：明

清时起威凤，乃在丹穴藏。羽毛纷五采，德辉周四荒。负此仪世姿，竦身犹彷徨。天路不足儗，乃志在明王。止必择梧阴，鸣必于朝阳。遂为虞周瑞，跻世以平康。晦昧尘土间，有物遗琼琚。一朝还故吾，欣赏知焉如。什袭不足珍，清光照乘车。佩之以远行，夷险非所虞。会当勤拂拭，莫羡他家玙。谅为天下宝，永使时艰纾。
送祁世培北上·其一
作者：刘宗周
朝代：明

清时起威凤，乃在丹穴藏。羽毛纷五采，德辉周四荒。负此仪世姿，竦身犹彷徨。天路不足儗，乃志在明王。止必择梧阴，鸣必于朝阳。遂为虞周瑞，跻世以平康。
送祁世培北上·其二
作者：刘宗周
朝代：明

晦昧尘土间，有物遗琼琚。一朝还故吾，欣赏知焉如。什袭不足珍，清光照乘车。佩之以远行，夷险非所虞。会当勤拂拭，莫羡他家玙。谅为天下宝，永使时艰纾。
送紫眉应试
作者：刘宗周
朝代：明

长杨犹未献，作赋拟西京。孰谓风尘日，能忘去住情。临岐泣杨子，中酒病刘伶。蚤识先资器，弓旌慰圣明。
避暑广福庵
作者：刘宗周
朝代：明

空山宜避暑，尽日老僧閒。时与微风会，偏来脩竹间。清斋留福地，小品格禅关。万虑澄然后，孤云自往还。纷寂无二见，往还不住缘。偶乘秋兴发，自觉道心便。趺坐悬危磴，行歌答细泉。五花天外落，深锁石桥边。
避暑广福庵·其一
作者：刘宗周
朝代：明

空山宜避暑，尽日老僧閒。时与微风会，偏来脩竹间。清斋留福地，小品格禅关。万虑澄然后，孤云自往还。
避暑广福庵·其二
作者：刘宗周
朝代：明

纷寂无二见，往还不住缘。偶乘秋兴发，自觉道心便。趺坐悬危磴，行歌答细泉。五花天外落，深锁石桥边。
酬别长安友人呈于参政张副院
作者：刘宗周
朝代：明

弱柳千章锁凤楼，春风送客不胜愁。杜门重忆十年病，束发谁先天下忧。消尽壮心吾自老，惊看歧路子何求。却教空谷传骊唱，落日浮云满帝州。
酬昆崙叔劝驾
作者：刘宗周
朝代：明

何似蒹葭招隐篇，清饥如病兀如禅。东山久卧看儿辈，北极新班误壮年。止合一鸣声已默，不闻三献足犹全。相逢若问桃源路，为报人间别有天。
采蕺歌
作者：刘宗周
朝代：明

上山采蕺留山阿，衱蕺下山日午蹉。回首白云漫漫多，云中仙吏脱佩珂。停骖独上舞婆娑，九秋鹤唳摇林柯。孤亭高标白云窝，俯临万井如星罗。悠然怀古山之陂，右军遗迹今苔莎。蓬蒿是处少经过，叩门不见羊与何。止留清池浴鴐鹅，旌干欲去道不呵。北郭先生寤也歌，蕺山窈兮钟山峨。钟山鸣琴声相和，为我洗耳清云萝。
金陵怀古
作者：刘宗周
朝代：明

大江横据壮南垂，北控中原采石奇。阊阖万年开帝造，衣冠六代返民彝。烟浮夹道长杨树，水引晴春太液池。往事无烦赋离黍，祇今弓剑倍堪思。
长安
作者：刘宗周
朝代：明

频惊客梦又长安，霜落瑶天病骨寒。肃肃风棱虚辇下，行行狐鼠问朝端。止惭京兆无簪笔，不信南阳有豸冠。赢得湘累头似雪，青衫憔悴到河干。
阳谷道中辞春
作者：刘宗周
朝代：明

客路辞春春可怜，客心愁对草如烟。凭将景物留春色，一路杨花燕子前。病客伤春归便休，沧浪一曲棹扁舟。抽簪及早宁非讣，不趁东风叹白头。野水荒郊屡问津，浮云孤寄一閒身。可怜阳谷城西柳，不是青青帝里春。放浪浮生未有涯，薄言春尽且还家。故乡留得青梅熟，烟雨村村刈麦麻。春入桃源许避秦，武陵舟子是前身。可令岁月随流水，一任莺花绻主人。青峰入望初如沐，一半春前作客还。黄石不知何处是，教人指点谷城山。
阳谷道中辞春·其一
作者：刘宗周
朝代：明

客路辞春春可怜，客心愁对草如烟。凭将景物留春色，一路杨花燕子前。
阳谷道中辞春·其一
作者：刘宗周
朝代：明
体裁：七言绝句

春入桃源许避秦，乾坤投尔乞閒身。不知岁月随流水，一任莺花绻主人。
阳谷道中辞春·其三
作者：刘宗周
朝代：明

野水荒郊屡问津，浮云孤寄一閒身。可怜阳谷城西柳，不是青青帝里春。
阳谷道中辞春·其二
作者：刘宗周
朝代：明
体裁：七言绝句

北来山色初如黛，一半春前送客还。黄石不知何处是，教人指点谷成山。
阳谷道中辞春·其二
作者：刘宗周
朝代：明

病客伤春归便休，沧浪一曲棹扁舟。抽簪及早宁非讣，不趁东风叹白头。
阳谷道中辞春·其五
作者：刘宗周
朝代：明

春入桃源许避秦，武陵舟子是前身。可令岁月随流水，一任莺花绻主人。
阳谷道中辞春·其六
作者：刘宗周
朝代：明

青峰入望初如沐，一半春前作客还。黄石不知何处是，教人指点谷城山。
阳谷道中辞春·其四
作者：刘宗周
朝代：明

放浪浮生未有涯，薄言春尽且还家。故乡留得青梅熟，烟雨村村刈麦麻。
除夕
作者：刘宗周
朝代：明

忽忽何太息，颠毛亦已斑。身悬行止地，道在废兴间。一夕争千古，新愁换旧颜。家缘聊尔尔，尊酒话宵閒。
除夕示敬伯
作者：刘宗周
朝代：明
体裁：七言绝句

晓日离离桂影斜，一声寒阵起栖鸦。客情只坐残书好，莫问他乡度岁华。
题兵部联
作者：刘宗周
朝代：明
体裁：联

闯贼无门，匹马横行天下；元凶有耳，一人直入中原。
题广孝别室得凫字
作者：刘宗周
朝代：明

泽畔行吟起宿凫，旅情嘹唳带僧孤。不辞累月留方丈，那惜浮生过辘轳。小径暗荒筠作杖，新巢先落燕将雏。繁华莫问前朝事，止许西来度一芦。
题百福衣
作者：刘宗周
朝代：明

众法合成婴儿衣。一法不解婴儿机。出声喤喤孩且啼。为儿说法知良知。长则学为裘与箕。
春日观漳源
作者：刘宗岱
朝代：明
体裁：七言律诗

春晴五马踏郊墟，为爱名泉顾草庐。白露漫溁山径滑，和风轻入柳条舒。一泓伏地来星汉，几派分流到尾闾。忽忆大明湖水曲，故园松竹近何如。
题云林游逸图
作者：刘宗道
朝代：明
体裁：四言诗

云兮深深，林兮阴阴。彼君子兮，以游以吟。坐以澄心，行以携琴。谁与谈兮，伤古嗟今。
义山
作者：刘定之
朝代：明
体裁：古风

家居禾川湄，义山日对面。怅未得登临，此心徒健羡。今春雪中来，半涂足已倦。顾视万坡陀，茫然莫可辨。岩萝冒飞霙，林叶响急霰。俛若赴井汲，仰疑登塔旋。奇观岂神助，寒苦亦吾愿。日暮抵山麓，小溪乱石溅。仆夫指龙湫，时或出雷电。信宿留山间，阴晴已千变。仁里固有邻，诛茅从所便。嗟我四方人，安得长眷恋。
五台行（咏梁、唐、晋、汉、周） 其一 繁台
作者：刘定之
朝代：明

纥干山头雀冻死，午沟蛇化为龙起。禅代不侍九锡来，二晋醉投双陆子。出警入跸东西京，犹上繁台自阅兵。群姬麀聚那能辩，诸侯麇至谁能争。天道好还信岂偶，夜环殿柱仍三走。禄山仰空若猪屠，翟让仆地如牛吼。
五台行（咏梁、唐、晋、汉、周） 其三 沙台
作者：刘定之
朝代：明

穹庐拜受白貂裘，身披入洛垂藻旒。甘呼高鼻胡作父，岂料大目儿为仇。儿无远略浪战尔，纱帽迎降泪如洗。总将血属入虏尘，但扬骨灰随汉鬼。建州耕获风霜寒，犹想沙台射鹿还。殿前金刀割兔肉，门外雕戈来可汗。
五台行（咏梁、唐、晋、汉、周） 其二 愁台
作者：刘定之
朝代：明

庄宗战败登愁台，酒酣四顾悲风来。野人献雉味徒美，壮士骑马颜如灰。可怜昔日英雄才，夹河蹀血驰风雷。胜兵百万使臂指，伶官数十为祸胎。萧萧落叶墓门棘，独眼龙眠墓中泣。生儿但作斗鸡豪，琵琶火消髑髅赤。
五台行（咏梁、唐、晋、汉、周） 其五 铜台
作者：刘定之
朝代：明

铜台建节亦已好，犹爱金门乘羽葆。尽捐骨肉换尊荣，花项皮枯雀儿老。瓦棺纸衾瘗姑公，黄旗紫盖从柴宗。共夸英主开中夏，倏见寡母迁西宫。当时只有范丞相，惯识征诛与揖让。九乌迭落须臾间，又扶红日一轮上。
五台行（咏梁、唐、晋、汉、周） 其四 北台
作者：刘定之
朝代：明

白睛黑面沙陀刘，乘时虎视吞九州。龙床继拱两父子，凤历才逾四春秋。湘阴登楼求死所，大原建庙依皇祖。髯王阵败愤世仇，独跨黄骝泣山雨。归来抚剑自悲歌，无儿送老如愁何。薛甥继了何甥继，却向北台降宋帝。
五台行（咏梁、唐、晋、汉、周）·繁台
作者：刘定之
朝代：明

纥干山头雀冻死，午沟蛇化为龙起。禅代不侍九锡来，二晋醉投双陆子。出警入跸东西京，犹上繁台自阅兵。群姬麀聚那能辩，诸侯麇至谁能争。天道好还信岂偶，夜环殿柱仍三走。禄山仰空若猪屠，翟让仆地如牛吼。庄宗战败登愁台，酒酣四顾悲风来。野人献雉味徒美，壮士骑马颜如灰。可怜昔日英雄才，夹河蹀血驰风雷。胜兵百万使臂指，伶官数十为祸胎。萧萧落叶墓门棘，独眼龙眠墓中泣。生儿但作斗鸡豪，琵琶火消髑髅赤。穹庐拜受白貂裘，身披入洛垂藻旒。甘呼高鼻胡作父，岂料大目儿为仇。儿无远略浪战尔，纱帽迎降泪如洗。总将血属入虏尘，但扬骨灰随汉鬼。建州耕获风霜寒，犹想沙台射鹿还。殿前金刀割兔肉，门外雕戈来可汗。白睛黑面沙陀刘，乘时虎视吞九州。龙床继拱两父子，凤历才逾四春秋。湘阴登楼求死所，大原建庙依皇祖。髯王阵败愤世仇，独跨黄骝泣山雨。归来抚剑自悲歌，无儿送老如愁何。薛甥继了何甥继，却向北台降宋帝。铜台建节亦已好，犹爱金门乘羽葆。尽捐骨肉换尊荣，花项皮枯雀儿老。瓦棺纸衾瘗姑公，黄旗紫盖从柴宗。共夸英主开中夏，倏见寡母迁西宫。当时只有范丞相，惯识征诛与揖让。九乌迭落须臾间，又扶红日一轮上。
江湖胜览
作者：刘定之
朝代：明
体裁：古风

扁舟游江湖，历览既已广。有如阅弈棋，变态须臾往。聊用适吾意，奚必复存想。嗟君好事写作图，时一观之更有娱。乃知翰墨亦所好，如此高怀不可无。我行卫河正春暮，中原万里罗烟树。澶渊鸥泛水东流，太行龙腾势南去。前代功名那复知，白发老叟谈明时。闾阎歌舞乐尧舜，梯航朝贡来四夷。请君过此驻鸣橹，为我登临一吊古。曹操台前寻片瓦，信暧坟上酬抔土。
裕陵挽词
作者：刘定之
朝代：明

睿皇厌代返仙宫，武烈文谟有祖风。享国卅年高帝并，临朝八闰太宗同。天倾玉盖旋从北，日昃金轮却复中。赐第初元臣老朽，负恩未报泣遗弓。
谒关帝庙
作者：刘定之
朝代：明
体裁：七言律诗

雕戈铁马作长城，百战山河恨未平。断舌杲卿神益怒，归元先轸面如生。山花承露模糊血，江树号风叱咤声。西蜀旌旗今寂寞，空馀青史挂芳名。
题子昂蕃马图
作者：刘定之
朝代：明
体裁：古风

乌骓赤骝皆龙种，对立春风耳双耸。踣铁高蹄疑削成，垂项长鬣欲飞动。圉官牵来意态闲，老髯侧立何苍颜。攘袂并语乃年少，红衫黑靴面如盘。气象本自阴山北，人马俱带风霜色。相将雄跨入九军，便欲长驱周八极。想当有元乘运时，天闲育此神骏姿。振策南驰禦宇内，降王万里皆系垒。赵公王孙目所睹，含毫挥染心宜苦。固知名笔掩曹韩，可惜裸将来黼�。百年缣素人珍藏，锦囊玉轴相辉煌。乾旋坤转须臾事，单于来狱真飞黄。
雪兔
作者：刘容
朝代：明

北山云暝雪齐腰，老鹘狞然立树梢。长啸一声风飒飒，草间狐兔总魂消。
宝马腾云
作者：刘宾
朝代：明
体裁：五言律诗

宝马亭亭立，天衢矫首中。几年空蓟代，何日过崆峒。却诧云生足，遥看气吐虹。龙媒原有种，变化应华嵩。
妾薄命
作者：刘尔牧
朝代：明

自怜妾薄命，敢怨主恩移。遘此萋菲日，能忘欢乐时。秋风难再热，落叶不胜悲。独有高楼月，流光与恨随。
登千佛阁
作者：刘尔牧
朝代：明
体裁：七言律诗

庄严宝阁枕河流，龙象开成南部洲。金刹倒澜波影动，天花秾郁水光浮。风尘迥出三千界，云气如登十二楼。坐对孤烟旋树杪，悬知暮磬度林丘。
重阳前一日
作者：刘尔牧
朝代：明
体裁：七言律诗

楚天愁绝九回肠，汉水烟波动渺茫。雁尽北书无日到，秋深南菊为谁芳。江头落叶催行路，岘首浮云蔽故乡。惆怅年来迟暮意，明朝风色是重阳。
游浮邱呈赵太史
作者：刘尧佐
朝代：明

海上丹邱一径通，千年仙迹未冥濛。珊瑚井后丹光在，玳瑁亭高凤吹空。倚槛苍烟浮叠嶂，开尊紫气隐帘栊。玉堂仙吏新篇满，已副名山石室中。
朱陵洞
作者：刘尧晦
朝代：明
体裁：五言律诗

惯熟山前路，行吟人不疑。涧回青嶂合，云涌碧帘垂。石髓浮春酌，金光动晓曦。元虚不可觅，攲枕问希彝。
题上津
作者：刘峻
朝代：明
体裁：七言律诗

一城斗大在荒陬，鸡犬寥寥树木稠。江路南来通汉水，天桥西去逼商州。民生朴野多秦语，俗务耕桑好楚讴。喜见冈峦今尽辟，流逋乐业永无忧。
七噫歌
作者：刘崧
朝代：明
体裁：四言诗

陟彼高丘，言望新城。烟焰勃烈，金铁锵鸣噫。豺虎狉狉，啖人肝脑。阴风薄云，僵尸横道噫。彼奔曷从，楫人相仇。牵衣蹈河，骨肉漂流噫。负载橐囊，牛羊交驰。号哭振野，俘系累累噫。孰繁生息，而玩厥虞。城垒葺矣，而无人乎噫。曰予有弟，孰往讯旃。河不可冯，泪下如泉噫。白日下照，幽幽其光。孰诉上天，尔民卒痒噫。
七夕次吕佥宪韵
作者：刘崧
朝代：明

华月丽秋天，寒光瑩若泉。星移银汉节，花合绮楼烟。鹊影浮珠贝，蛛丝罥藕莲。人间与天上，安得两团圆。
七月一日得大兄去年九月寄书来其午魏直夫来自京师闻大兄哀讣而未领家问是夕灯下且信且疑辄赋绝句以写悲怆
作者：刘崧
朝代：明
体裁：七言绝句

西风和雨入长杨，的的青灯伴夜长。一纸乡书三四读，不知清泪湿衣裳。
七月七日东原席上喜赋示子彦弟
作者：刘崧
朝代：明
体裁：七言律诗

同年投老向柴荆，此日持杯百感生。末路更谁怜季子，平居只是愧难兄。青萝夜雨书连屋，紫稻秋风酒满罂。早晚定移湖上宅，剩栽松竹报生成。
七月七日东原席上喜赋示子彦弟
作者：刘崧
朝代：明
体裁：七言律诗

经年江郡横经去，投檄归来又早秋。老去不烦文乞巧，豪来直倚酒忘忧。故家谱牒怀三杰，并世衣冠愧二刘。珍重手中苍玉杖，白头林下尽嬉游。
七月十一夜宿蓼洲
作者：刘崧
朝代：明
体裁：七言律诗

众星撒沙烂欲堕，北斗西挂独分明。征帆暗落水边驿，更柝静鸣江上城。风低岸草露萤急，月出浦林沙鸟惊。羁栖复此当深夜，漂泊谁能断此生。
七月十四日同王徵君萧国录游云峰寺观壁间旧画墨龙有感
作者：刘崧
朝代：明
体裁：五言律诗

梵宇凭虚构，僧房隐树开。窗间时见虎，山下或闻雷。路绕岩腰上，泉通石骨来。凄凉馀画壁，风雨半莓苔。
七月十四日夜纪梦
作者：刘崧
朝代：明
体裁：古风

美人遗我云锦书，问自何所吾故居。章江千里波浪阔，七月舟楫来何如。书中字字光凌乱，一读中肠一回转。青鸟西飞不可招，凉月斜风动河汉。
七月得廖子所书闻目疾复作感怀奉寄
作者：刘崧
朝代：明
体裁：五言律诗

辟馆延青佩，升堂奉綵舆。羡君能养志，愧我在离居。入夏愁新涨，过时得远书。秋风决明发，目疾定何如。
万安旅次承子彦弟自上犹归迂途问劳临别感赋
作者：刘崧
朝代：明
体裁：古风

有弟有弟瘦且长，短衣百里来相觅。山城深夜绝来往，怪尔行迟扣门急。主人惊报汝弟来，移灯出户喜复猜。近闻虎豹出县郭，况乃霜露沾草莱。夜阑凄切更秉烛，怜汝南游困穷谷。瘴馀面目少光泽，岁暮阴阳苦凋促。忆汝昔在垂髫时，倚床哭母衔深悲。提携实赖大母健，植立早慰诸兄期。祇今何能较雄长，江海频年空怏怏。一身有望在事育，二十无成惭俯仰。今年母党重可吁，十日两闻哀讣书。岁时飘零礼数失，骨肉凋谢亲情疏。天寒草短日色暮，长揖辞兄从此去。汝归先我勿惮远，东入荒山慎前路。朔风吹衣寒冥冥，过雁哀鸣那忍听。紫袍铺下一回首，踯躅已觉涕泪零。大兄到家凭致辞，县税莫教输纳迟。归来重闱奉杯酌，父醉儿扶亦真乐。
三峰樵者歌为宗原张员外赋
作者：刘崧
朝代：明
体裁：古风

若有樵者清且閒，游栖乃在三峰山。雨馀濯足深涧底，日高伐木乔林间。人生出处若云变，买臣会稽君不见。秖今怀绶作员郎，却望三峰思故乡。
三月五日同鹏举萧茂材白水道人游三华未至留宿山下袁氏明日雨作望三华在咫尺不能至乃冒雨步归袁君追至山外不果留途中因赋柬同游者
作者：刘崧
朝代：明
体裁：七言绝句

三华山在乱云间，晴日寻春雨却还。想见飞桥转楼阁，碧桃花下水潺潺。
三月会宴城南花圃分赋石榴
作者：刘崧
朝代：明
体裁：七言律诗

城南花圃谁频到，几树石榴亭子西。三月未看花乱发，丛柯偏爱叶初齐。舞裾尚忆佳人醉，使节还怜远客迷。一色深林烟雾里，黄莺故意近前啼。
三月十四日渡海将北归
作者：刘崧
朝代：明
体裁：七言律诗

天水空濛曙色浮，闻鸡冲雨下焚艛。潮头舟楫同千里，海上山川自一州。土釜饭香分叶裹，瓦瓶酒熟倩藤勾。可能欲别仍回首，苏李遗风尚可求。
三月十日承辛侯好礼南赴临汀舣舟寄诗而去
作者：刘崧
朝代：明
体裁：七言绝句

辛侯三月赴闽中，细雨轻帆飏北风。快阁矶头不相见，独留诗句上崆峒。
上北岩
作者：刘崧
朝代：明
体裁：五言绝句

凉风四山合，月上西崖早。古道断归樵，啼螀在秋草。
上山
作者：刘崧
朝代：明
体裁：五言绝句

一步一逡巡，无言泪满巾。不愁山有虎，只怕草间人。
上山
作者：刘崧
朝代：明
体裁：五言绝句

上山望大河，旗帜十馀里。不知何处村，但见青烟起。
上山
作者：刘崧
朝代：明
体裁：五言绝句

妻子各跻攀，潜身草树间。犹嫌人语近，更欲问深山。
下人阳乌石二泷初闻猿声二绝
作者：刘崧
朝代：明

万石崩腾互犬牙，两山盘沓欲横遮。泷流直下三千尺，不见船头见浪花。白日青崖烟雾生，深林绝涧少人行。残年乌石泷头路，听得山猿第一声。
下人阳乌石二泷初闻猿声二绝·其一
作者：刘崧
朝代：明
体裁：七言绝句

万石崩腾互犬牙，两山盘沓欲横遮。泷流直下三千尺，不见船头见浪花。
下人阳乌石二泷初闻猿声二绝其二
作者：刘崧
朝代：明
体裁：七言绝句

白日青崖烟雾生，深林绝涧少人行。残年乌石泷头路，听得山猿第一声。
下北岩适举正鹏举自溪上来迎道中赋此
作者：刘崧
朝代：明
体裁：七言绝句

步出北岩望平野，石角垂萝青可把。多谢萧钟两故人，相迎直过青山下。
下苍山西麓将问道过金精是日赵伯友与客先赴山中闻已出谷口相候喜赋
作者：刘崧
朝代：明
体裁：五言律诗

上马愁将夕，题诗念友生。苍茫惊独往，迢递愧相迎。崖涌青莲色，溪流碧玉声。登临馀我辈，应不负高情。
下马
作者：刘崧
朝代：明
体裁：五言律诗

下马度嵚崟，千溪复万林。含沙疑鬼箭，飞草畏蜞针。火种通猺俗，山歌杂獠音。逢迎暂投息，起坐剧愁心。
不寐有怀故里南涧旧游
作者：刘崧
朝代：明
体裁：七言律诗

东槐西杨乌乱鸣，初昏嘈杂到深更。羁怀自是愁无着，清梦何曾睡得成。戍垒月高千杵急，纸窗风定一灯明。却思武姥峰前夜，卧听萧郎弄笛声。
不寐有怀故里南涧旧游
作者：刘崧
朝代：明
体裁：七言律诗

东槐西杨乌乱鸣，初昏嘈杂到深更。羁怀自是愁无着，清梦何曾睡得成。戍垒月高千杵急，纸风定一灯明。却思武姥峰前夜，卧听萧郎弄笛声。
不涉风波亭歌为糜朝英赋
作者：刘崧
朝代：明

烈烈北风，汤汤横波，大船乘危小船覆，公独不涉留山阿。赤鳅鬐，黑龙尾，长鲸峨峨撑白齿，偶一触之命如纸。滟滪云深自有堆，海门黑月元无底。我昔见公南浦之龙沙，知公作亭非不华。上砻翠石凿户牖，下列琴策开烟霞。客如流云酒如海，枣已如瓜菊堪采。醉歌白雪扬清风，独立东南三十载。历观古贤达，孰不恋閒居。后有栗里之陶氏，前有东门之二疏。公乎公乎又何羡乎鼎食而禄秩，驷马而高车。登公亭，酌公酒，风波于公果何有。酌公酒，听我歌，风波风波奈我何。
与周思忠刘孟文诸君子会饮李克贞宅分韵得三字
作者：刘崧
朝代：明
体裁：古风

秋日凄以烈，华轩何潭潭。众宾适燕止，凉飙飒崇楠。笾豆秋有光，冠佩蔚交参。尝闻旅也语，式奏乐且湛。献酬礼百千，言议陈再三。授简惭末至，怀贤惕高谈。兵戈属时危，风尘蔽东南。罹疚秪自伤，太康宁敢贪。反顾企明哲，悲歌恋林岩。仰睇天际云，中情何由缄。
与郭约别
作者：刘崧
朝代：明
体裁：七言绝句

火烧桥畔草离离，野水寒山日暮时。已渡前溪更回首，知君独立尚归迟。
世乱
作者：刘崧
朝代：明
体裁：七言律诗

世乱还家未有期，青山深处且追随。闻鸡屡觉晨餐早，防虎犹惊夜卧迟。土屋笋高怀北牖，野田禾老忆东菑。珠林江口谁能到，日日看云有所思。
丙午二月一日同仲弟子彦道士陈允宁游金华诸峰
作者：刘崧
朝代：明
体裁：古风

早抱林壑想，而多婴垢氛。閒来武山下，高挹金华云。层冈既龙蟠，断垄复瓜分。一岭忽岧峣，千岩尽缤纷。维时二月初，淑气澄氤氲。江上日华动，空中仙语闻。楼台映海色，泉石超人群。风含青松响，雨蒸赤霞文。抚我芳桂枝，兼把芙蓉裙。愿从广成子，再拜浮丘君。俯视尘浊区，扰扰蚋与蛟。高风激六合，逝此杨清芬。
东原对月
作者：刘崧
朝代：明
体裁：七言绝句

土屋无风尚不关，屋前遥见两青山。瓦盆盛酒茆铺席，何日柴门望月还。
东园有梅一株为野棘蒙罥有年未有奇之者暇日因命童竖刊除之赋长短句一首
作者：刘崧
朝代：明
体裁：古风

东园有梅蜷不直，茨蔓罗生错如织。东风岁岁满园青，不见梅花见荆棘。横丛恶棘何纷然，蒙密离纚将十年。坐令盘窣不得展，纵有花开谁与怜。我昨买东园，爱为此梅主。忿然嫉狂横，急集斤与斧。先诛恶根次伐干，挥拉剔攘到全树。便教风疏舒彼郁，要令雪袪起其俯。此时老梅筋力苏，手足轻旋眉目都。枝如取璧相如头上直指发，柯如归汉苏卿手中落旄节。色如买臣弃薪怀绶上会稽，气如望之入见堂堂谢挟持。豁如晋公掀淖出泥涂，矫如淮阴释缚当万夫。兀如萧何脱械佩剑趋，勃如范叔出箦载秦车。异材终离魑魅宅，正气似有神明扶。下视茨棘无遗馀，斩伐割截靡完肤。蹴踏狼藉泥土俱，或焚爇之罪不逋。遂有过者侧目惊相顾，寒鸟游蜂亦来聚。清风濯濯群萼敷，晴日鲜鲜万枝露。极知摧恶植善天所嘉，从有此卉木分正邪。野夫穷年不出家，但携冻笔煮苦茶，日日来看东园梅树花。
东园秋雨野苋旅生日采供厨喜而成韵
作者：刘崧
朝代：明
体裁：五言律诗

旅苋无人种，生来自满畦。童童承晓露，濯濯迸秋泥。瓜蔓虫偏食，茄科草共齐。欣然供采摘，亦足慰羹齑。
东园课瓜菜十绝
作者：刘崧
朝代：明

种蔬苦培深，戴甲久未出。不敢重爬搔，勾萌嫩方茁。未尝摘瓜时，先为延蔓地。苟不夭阏之，夤缘自无际。野草何曾种，才除旋复抽。可怜瓜落子，长是隔年收。莴苣宜生啖，蔓菁可熟菹。从今添菜谱，自合订农书。柔台濯青丝，嫩本抽白玉。古云水可饮，有此奚不足。斸雨迷漫种，排烟羃历生。谁能为溉釜，吾意欲烹羹。手中一勺子，散涌忽盈亩。五月青实成，君看大如斗。甘软黄金茹，咸酸碧玉齑。诗脾本虚薄，莫遣着羊蹄。百事皆可做，一生何所求。已多十八种，底用五千头。瓮菜抽青玉，葱根结水晶。此物江南有，沙场种不成。
东园课瓜菜十绝·其一
作者：刘崧
朝代：明
体裁：五言绝句

种蔬苦培深，戴甲久未出。不敢重爬搔，勾萌嫩方茁。
东园课瓜菜十绝其七
作者：刘崧
朝代：明
体裁：五言绝句

手中一勺子，散涌忽盈亩。五月青实成，君看大如斗。
东园课瓜菜十绝其三
作者：刘崧
朝代：明
体裁：五言绝句

野草何曾种，才除旋复抽。可怜瓜落子，长是隔年收。
东园课瓜菜十绝其九
作者：刘崧
朝代：明
体裁：五言绝句

百事皆可做，一生何所求。已多十八种，底用五千头。
东园课瓜菜十绝其二
作者：刘崧
朝代：明
体裁：五言绝句

未尝摘瓜时，先为延蔓地。苟不夭阏之，夤缘自无际。
东园课瓜菜十绝其五
作者：刘崧
朝代：明
体裁：五言绝句

柔台濯青丝，嫩本抽白玉。古云水可饮，有此奚不足。
东园课瓜菜十绝其八
作者：刘崧
朝代：明
体裁：五言绝句

甘软黄金茹，咸酸碧玉齑。诗脾本虚薄，莫遣着羊蹄。
东园课瓜菜十绝其六
作者：刘崧
朝代：明
体裁：五言绝句

斸雨迷漫种，排烟羃历生。谁能为溉釜，吾意欲烹羹。
东园课瓜菜十绝其十
作者：刘崧
朝代：明
体裁：五言绝句

瓮菜抽青玉，葱根结水晶。此物江南有，沙场种不成。
东园课瓜菜十绝其四
作者：刘崧
朝代：明
体裁：五言绝句

莴苣宜生啖，蔓菁可熟菹。从今添菜谱，自合订农书。
东园雨坐书怀
作者：刘崧
朝代：明
体裁：七言律诗

鸟自鸣春花自开，离人去住总兴哀。荒村道路兼泥潦，故里田庐半草莱。万姓疮痍谁复问，群雄爪角自相摧。东南竟日愁昏黑，消息虚传首屡回。
东家叹
作者：刘崧
朝代：明
体裁：古风

东家盛时厌卑促，拓地四邻起高屋。乱来怕见门户大，还撤屋材作薪卖。忆昔东家全盛时，伐材作屋穷工奇。上捎云霞起觚角，下斲山石开垣基。椎牛酾酒万夫集，华馆重楼事雕饰。妆成明镜动春云，宴罢珠帘夜光入。当阶血色射锦茵，门前骏马骄嘶春。强奴悍竖拥轩盖，过客俛首方逡巡。一朝乱离俱散走，大屋空令别人守。近圃偷残旧种花，南池伐尽新栽柳。风椽雨壁何披离，绮户白日横蛛丝。昔人强作金石计，此日谩同蝼蚁悲。全家远去无遗屧，日落鼪鼯啸飞叶。离离烟草门巷空，时有邻儿拾檐铁。
东平道中问酒不可得
作者：刘崧
朝代：明
体裁：七言绝句

寒鸦啄雪行且飞，东平道上行人稀。炕头黄酒那得买，冰下鲤鱼空自肥。
东方行
作者：刘崧
朝代：明
体裁：乐府曲辞

东方闪闪啼早鸦，美人愁眠隔窗纱。桐叶树下人来往，银床辘轳梦中响。
东河道中
作者：刘崧
朝代：明
体裁：七言绝句

北上桐城日未斜，人烟萧瑟半风沙。客怀千里愁冰雪，三月东河见柳芽。
东舍新成偶题
作者：刘崧
朝代：明
体裁：七言律诗

自爱閒居带小园，不堪多难似荒村。年年愁雨理蓬翳，日日伤春芸草根。秋种渐看鸡哺子，夏阴犹待竹生孙。依栖倘逐禽鱼乐，来往毋烦车马喧。
两相惜行赠别吴仲伦归白沙并柬曾自升
作者：刘崧
朝代：明
体裁：古风

江上霾雪阴雨积，野径荒荒断行迹。故人东来忽过我，把臂惊呼两相惜。十年东南兵甲频，豪杰往往沦风尘。躯干轩昂力如虎，观子岂是寻常人。忆曾同作匡山客，醉上层峰看秋色。流水空明龙子潭，碧桃尽绕仙人宅。中坛欲上心力摧，惊风怒雹从空来。却携短剑问卜筴，乘槎径欲窥蓬莱。时移事异髦鬓改，白璧泥沙閟光彩。青鸟高飞竟不回，消息微茫堕云海。君从何年堕白沙，我亦归种珠林瓜。青山闭户宜落日，一水只隔城东霞。感君远来当此夕，露牖风灯暗虚席。一杯浊酒千斟感，忽忆原尝泪沾臆。由来变化纷龙鱼，老我无成空学书。西行定遇曾文学，为问朗溪石笋今何如。
中酒
作者：刘崧
朝代：明
体裁：七言绝句

银烛频烧夜宴迟，晨光忽觉转檐枝。幽人欲起还中酒，卧听西斋读杜诗。
临碧亭歌
作者：刘崧
朝代：明
体裁：古风

谁能筑亭向青山，我欲憩之开苦颜。谁能筑亭面流水，我欲因之洗尘耳。江南万里秋冥冥，往有胜处无佳亭。画船神消越湖白，快马目断淮云青。筠州之山蔚霞绮，碧落仙人洞天里。罗君家住碧落西，百尺修亭水边起。我行叹息思见之，人言此亭多胜奇。凫鹥不隔紫荷叶，翡翠只在青杨枝。秋来七八月，月出凤山时。坐石弄清景，调笙咏新诗。时来凭高一起舞，剑影下射青玻瓈。又如三月春，有风从东来。红花照绿水，白雪飞苍苔。酒酣四顾仰空笑，但见紫翠纷崔嵬。城中匝地誇豪富，复閤重甍閟烟雾。谁能载酒日论诗，学似君家筑亭住。我家寄在快阁傍，门前江水春云长。绿萝间维艓子静，蓬蒿不剪柴门荒。闻君临碧亭，喜赋碧落歌。故园寂寞不归去，奈尔临碧秋风何。
为南山张道写墨竹并题
作者：刘崧
朝代：明
体裁：七言绝句

道人别我度云岑，归隐茅庵旧竹林。袖里独携东海石，满天风雨听龙吟。
为南山张道士题黄石图
作者：刘崧
朝代：明
体裁：七言律诗

方壶道人画黄石，曾过东阿亲见之。奇花夜发星火迸，神穴夏通雷雨垂。玉芝下茁紫云盖，琪树上列黄金枝。近闻县徙谷城北，好去骖鸾陈荐祠。
为易谦画竹并系以题
作者：刘崧
朝代：明
体裁：七言绝句

渭川烟雨三千亩，筼谷清风四五竿。不是轩庭难种得，高情宜向画中看。
为王孟极觅桃李栽
作者：刘崧
朝代：明
体裁：七言绝句

闻说磻溪桃李多，清阴朱实满林阿。移根不与新栽得，奈此江南春雨何。
为郭吟所题竹
作者：刘崧
朝代：明
体裁：七言绝句

长丰隐者年八十，种竹满林皆老苍。莫将翠玉轻裁管，留取长竿钓渭阳。
为黄巽成题墨竹二绝
作者：刘崧
朝代：明

过雨琅玕润，凌风翡翠寒。何年沧海上，拾得断渔竿。磊落蓝田玉，葳蕤翠凤毛。飞鸣朝日近，腾烛夜虹高。
为黄巽成题墨竹二绝·其一
作者：刘崧
朝代：明
体裁：五言绝句

过雨琅玕润，凌风翡翠寒。何年沧海上，拾得断渔竿。
为黄巽成题墨竹二绝其二
作者：刘崧
朝代：明
体裁：五言绝句

磊落蓝田玉，葳蕤翠凤毛。飞鸣朝日近，腾烛夜虹高。
义犬诗
作者：刘崧
朝代：明
体裁：七言绝句

丧乱谁怀豢养恩，弱孤反噬正纷纷。栗原义犬真堪传，解守罗家孺子坟。
乌夜啼赠友人别
作者：刘崧
朝代：明
体裁：乐府曲辞

华灯张筵促弦急，隔帘霜落风吹入。琴中弹得乌夜啼，啼声夜寒高复低。林乌何来飞拨剌，夜半哑哑声不歇。姑苏城上拂黄云，铜雀枝边绕明月。月行渐远声渐稀，扬彩各自东西飞。东边日中有伴侣，看汝飞鸣日边去。
乌庄曲
作者：刘崧
朝代：明
体裁：古风

乌庄之乌黑扑扑，乌庄老人住茅屋。屋前胶河后林木，一树十巢十栖宿。长枝踏低短枝曲，乌来哺雏尾交簇。童子下窥不忍触，矧敢向之加劲镞。老人行坐乌与随，三世淳朴乌不疑。啼哑哑，飞提提，愿翁孙子如乌慈。不嗔不恶乐孔宜，四海咸诵乌庄诗。
乌鸢叹
作者：刘崧
朝代：明
体裁：乐府曲辞

乳鸭戏水中，三三五五群相聚。乌鸢从东来，瞥然攫向空中去。我无劲箭射飞鸢，仰视青天还自怜。
乙巳正月九日大雪避抄兵由王山将入富田至洞口与家兄相失
作者：刘崧
朝代：明
体裁：古风

惊尘飒南至，妻子哭道周。出门四山云，欲止安得留。严风裂我肌，行潦冻不流。入洞怪崄巇，度岭伤阻修。风波一相失，咫尺生愁尤。大哉乾坤内，性命若云浮。譬彼孤飞鸿，冥冥安所投。嗒然向西望，泪下不可收。
乙巳正月八日雨避抄寇由南富入王山
作者：刘崧
朝代：明
体裁：七言律诗

东沔重围势已摧，南门烽火划相催。尘沙远逐离人去，风雨潜随暴客来。草色渐从烧后长，梅花偏向道傍开。极知行路难如棘，已信愁心冷似灰。
乙巳闰十月十五日闻永新破诸凶就戮无遗喜赋三十二韵
作者：刘崧
朝代：明
体裁：五言排律

鼓乱雄诸郡，凭凶跨十年。荆湖延毒雾，汉沔注妖躔。鸟兽宁殊类，龙蛇自一川。羽毛初景附，苞蘖忽根连。掠野时乘间，攻城亦破坚。践攘蝼蚁甚，累系犬羊然。里录先锋籍，家亡世业田。鲸吞那有间，席卷欲无前。割夺封疆盛，依乘节制专。公侯凄丧狗，奴隶歘登仙。白日惊雷破，炎天积雪悬。存亡觇货贿，喜怒信刀鋋。诛责穷糠秕，需求到甓砖。寡妻牵雨筏，尪子负冰椽。徭役家家急，科徵处处煎。田庐久焚落，衣履极穷穿。惨矣生民祸，居然爵土煽。积金明别坞，陈粟閟荒烟。列地朱甍壮，层城画堞鲜。椎牛酾玉醴，跃马铸金鞭。事楚终怀谲，盟邾或挠权。郊端兵屡挫，城下檄虚传。苟不罹勍敌，能无感彼天。假名徒虎负，就縳竟蝉联。夜谍披心膂，晨登夺旆旃。刳肠剧狐鼠，啄脑任乌鸢。崛强嗟何在，繁华总弃捐。扫除应假手，覆败已骈肩。野昔耕无犊，民今坐有毡。飞霜收杀气，清旭丽居廛。禾水春前绿，屏山雪后妍。遗氓喜相劳，早晚赋东旋。
九日卧病戏柬王伯衢
作者：刘崧
朝代：明
体裁：七言律诗

重阳独卧高斋雨，此日兼怀故里秋。满眼菊花愁共把，多情药物慰相求。江湖又报兵戈合，田野何由瘴疠收。闻说西楼宾客盛，昨朝携酒上牛头。
九日和溪道中和尹秉文韵
作者：刘崧
朝代：明
体裁：七言律诗

出山细雨复斜阳，道上茱萸也自香。远客漫嗟同泛梗，故人何意共持觞。芙蓉秋水才难并，騕袅春云兴不忘。此日林居须种菊，为君高咏玉山庄。
九日奉柬刘方东
作者：刘崧
朝代：明
体裁：七言律诗

高秋寂寞逢佳节，尽室飘零愧苦颜。那有茱萸分客舍，偶随贝叶落禅关。故园细雨黄花外，绝塞愁云落木间。多谢高情相慰藉，若为携酒上青山。
九日寓因胜寺有怀晚上人渡江未归
作者：刘崧
朝代：明
体裁：七言绝句

上人九月过开沙，门掩虚庭白日斜。好是重阳最相忆，隔墙无路看黄花。
九日感事三首
作者：刘崧
朝代：明

山寇能骑马，官军解掠人。徒然縻国赋，何以净边尘。周雅歌三捷，苗顽格七旬。又闻宽诏下，谁忍负深仁。钟步时传警，新安久被围。乡山孤垒在，戍卒几人归。夜月喧鸣柝，秋霜裂战衣。艰危依主将，羽檄夜频飞。闻道泸江破，伤心却复疑。六年犹力抗，群盗竟猖披。壮士乘危数，官军出援迟。几人全骨肉，夜走哭荒陂。
九日感事三首·其一
作者：刘崧
朝代：明
体裁：五言律诗

山寇能骑马，官军解掠人。徒然縻国赋，何以净边尘。周雅歌三捷，苗顽格七旬。又闻宽诏下，谁忍负深仁。
九日感事三首·其三
作者：刘崧
朝代：明
体裁：五言律诗

闻道泸江破，伤心却复疑。六年犹力抗，群盗竟猖披。壮士乘危数，官军出援迟。几人全骨肉，夜走哭荒陂。
九日感事三首·其二
作者：刘崧
朝代：明
体裁：五言律诗

钟步时传警，新安久被围。乡山孤垒在，戍卒几人归。夜月喧鸣柝，秋霜裂战衣。艰危依主将，羽檄夜频飞。
九日绝句七首依韵奉答许存札教授
作者：刘崧
朝代：明

客居偶佳节，对酒暂疏散。彼美无与期，中怀讵云满。临水结幽想，看山怀远情。遥怜南向雁，一一背边城。雪横居庸北，日出蓟门东。煤香马通火，车鸣牛驿风。天末望归云，迟徊憩檐宇。杨叶自多风，愁来更秋雨。我里在东皋，十年事幽隐。不知山水深，但觉鱼雁近。霜早难为夜，风高觉易冬。谁家少年子，弓马锦衣重。佳菊那能采，茱萸兴不忘。商船向南去，凭与问浔阳。
九日绝句七首依韵奉答许存札教授·其一
作者：刘崧
朝代：明
体裁：五言绝句

客居偶佳节，对酒暂疏散。彼美无与期，中怀讵云满。
九日绝句七首依韵奉答许存札教授其七
作者：刘崧
朝代：明
体裁：五言绝句

佳菊那能采，茱萸兴不忘。商船向南去，凭与问浔阳。
九日绝句七首依韵奉答许存札教授其三
作者：刘崧
朝代：明
体裁：五言绝句

雪横居庸北，日出蓟门东。煤香马通火，车鸣牛驿风。
九日绝句七首依韵奉答许存札教授其二
作者：刘崧
朝代：明
体裁：五言绝句

临水结幽想，看山怀远情。遥怜南向雁，一一背边城。
九日绝句七首依韵奉答许存札教授其五
作者：刘崧
朝代：明
体裁：五言绝句

我里在东皋，十年事幽隐。不知山水深，但觉鱼雁近。
九日绝句七首依韵奉答许存札教授其六
作者：刘崧
朝代：明
体裁：五言绝句

霜早难为夜，风高觉易冬。谁家少年子，弓马锦衣重。
九日绝句七首依韵奉答许存札教授其四
作者：刘崧
朝代：明
体裁：五言绝句

天末望归云，迟徊憩檐宇。杨叶自多风，愁来更秋雨。
九日胡孟浩携酒与客登官峰赋此
作者：刘崧
朝代：明
体裁：古风

今日天气肃，我心舒且閒。美人携碧酒，与客登青山。矫首思八荒，意适忘险艰。双流白日下，千室浮云间。木叶露已黄，泉声亦潺潺。时序忽若流，但伤游子颜。鴥彼南飞翼，可望不可攀。绵绵山下路，逝此何当还。
九日追和虞太史韵东徐佥宪叔明
作者：刘崧
朝代：明
体裁：七言律诗

莫叹飘零万里身，尊前相见即相亲。黄花翠竹来江外，紫蟹银鱼出海滨。雁度石门云气近，乌啼金井露花新。不辞令节成欢醉，总是登高能赋人。
九日雨离流江
作者：刘崧
朝代：明
体裁：五言律诗

何意今朝雨，偏伤远客情。黄花低径湿，白鸟渡江轻。吾道成漂泊，天机戒满盈。林居有馀地，聊欲任浮生。
九月一日泛舟赴上麓拟简刘子琚
作者：刘崧
朝代：明
体裁：五言律诗

初日轻舟发，高秋访友行。云沙低石浦，风露满山城。物外看豪俊，尊前忆老成。菊花应共把，还得慰高情。
九月三日由长坑入南山寺将过里良暂憩合龙寺闻饶兵已逼新安二日矣
作者：刘崧
朝代：明
体裁：五言律诗

三宿那容恋，孤征自可惊。已闻虎穴斗，复道鸟巢倾。战鼓寒初急，烽烟晚更明。问程投野寺，日暮最含情。
九月九日将赴豫章夜发瑞州城下二首
作者：刘崧
朝代：明

天末云霞暝，城隅烟水深。维舟呼不见，渔火坐相侵。夜下芙蓉渚，秋高橘子林。不眠催解缆，鸣柝正沈沈。未卜西昌返，还寻南浦行。清秋千里外，永夜一舟轻。风急高河动，星浮积水明。苍苍江雾合，起坐怅心惊。
九月九日将赴豫章夜发瑞州城下二首·其一
作者：刘崧
朝代：明
体裁：五言律诗

天末云霞暝，城隅烟水深。维舟呼不见，渔火坐相侵。夜下芙蓉渚，秋高橘子林。不眠催解缆，鸣柝正沈沈。
九月九日将赴豫章夜发瑞州城下二首·其二
作者：刘崧
朝代：明
体裁：五言律诗

未卜西昌返，还寻南浦行。清秋千里外，永夜一舟轻。风急高河动，星浮积水明。苍苍江雾合，起坐怅心惊。
九月二十五日有传秋闱两榜至书舍见思永杨植以诗中乙科喜乡闾之有人学业之丕振因赋三绝以自释
作者：刘崧
朝代：明

延祐开科第一春，吾邦文物故彬彬。后来接踵登名盛，致政词林有几人。至顺壬申再贡贤，一从更制遂茫然。惊看亚榜题杨植，憔悴西风十九年。文运兴隆属圣明，科名事业贵精成。读书三十何能立，心折鸡鸣听五更。
九月二十五日有传秋闱两榜至书舍见思永杨植以诗中乙科喜乡闾之有人学业之丕振因赋三绝以自释·其一
作者：刘崧
朝代：明
体裁：七言绝句

延祐开科第一春，吾邦文物故彬彬。后来接踵登名盛，致政词林有几人。
九月二十五日有传秋闱两榜至书舍见思永杨植以诗中乙科喜乡闾之有人学业之丕振因赋三绝以自释其三
作者：刘崧
朝代：明
体裁：七言绝句

文运兴隆属圣明，科名事业贵精成。读书三十何能立，心折鸡鸣听五更。
九月二十五日有传秋闱两榜至书舍见思永杨植以诗中乙科喜乡闾之有人学业之丕振因赋三绝以自释其二
作者：刘崧
朝代：明
体裁：七言绝句

至顺壬申再贡贤，一从更制遂茫然。惊看亚榜题杨植，憔悴西风十九年。
九月八日述怀
作者：刘崧
朝代：明
体裁：七言律诗

九月登临拂帽纱，十年回首一长嗟。只今城郭多秋草，何处池台有菊花。泽国雨垂龙影断，海天风急雁行斜。清尊久覆无烦问，拟折茱萸试煮茶。
九月廿二日承钟元卿六月二十日书且有卜邻之约未知能遂否也赋答意
作者：刘崧
朝代：明
体裁：七言律诗

九月初承六月书，过时不敢问何如。故园早已黄花后，南国相将白雁初。直以亲情能数问，可缘贫贱转相疏。卜邻预喜过从近，远愧江湖未定居。
书事
作者：刘崧
朝代：明
体裁：七言律诗

秋入层台引兴微，溶溶霁景动清辉。烟销碧树黄鹂度，日上丹甍紫鸽飞。地远极知王事简，昼閒更喜吏人稀。秖怜关塞寒威早，九月飞霜上绣衣。
书山中老人语
作者：刘崧
朝代：明
体裁：七言绝句

山下新亡恶少儿，林间挟弹少来时。昨朝鹳鹤争飞过，定结春巢向近枝。
书带轩诗为郑同夫赋
作者：刘崧
朝代：明
体裁：四言诗

读书何所，西山之阳。崇轩朝跻，其云苍苍。有草有草，垂带而厉。匪伊垂之，君子所萟。濯以甘雨，扬之谷风。有蔚其苗，则靡所同。人亦有言，匪韭匪薤。不有君子，孰曰书带。在昔孔圣，仰钻庖羲。或韦其编，亦三绝之。我乐我书，爰启其纽。我其藏之，或系于肘。相彼良苗，亦绵其藨。譬之树兰，毋混彼艾萧。我思不其，远而莫至。宜尔孙子，是有是似。尚勿剪薙之，以蕃厥世。
书怀廿四韵奉柬范实夫李子翀
作者：刘崧
朝代：明
体裁：七言排律

楚也飘零客江县，足茧重胼发垂面。妻孥隔越异忧戚，朋好过从足谈宴。清真豫章范文学，爽迈筠阳李司掾。跬步翻愁两地分，一日何嫌十回见。刻烛题诗促漏筹，操弦度曲回歌扇。暖酿浮膏露溢罂，寒藤洒墨云栖砚。有时斫地思拔剑，无复临边事传箭。征途潇洒送日月，裋褐凄凉杂霜霰。微辞往往想慰藉，弱质区区独贫贱。季子还从鬼谷游，贾生未遇吴公荐。坐怜人事袛落叶，行恐年华剧飞电。家寄龙州紫菊鲜，田荒珠浦青粮遍。异郡仍淹伯氏书，高堂未视家君膳。往岁深怜饥馑馀，此日何堪疫灾臶。历乱床帷夜雨萤，萧条梁屋秋风燕。何人鼎俎饫禄食，于我箪瓢寡吞咽。天地悠悠白日愁，山川历历浮云变。由来气槩重许与，胡乃暌离及攀饯。李也行听花县琴，范今归扫松冈奠。已嗟垂橐少倾倒，直恐穷年失才彦。云海惊心未得随，泥涂回首何由援。干将有神思一试，璞玉无瑕羞自衒。百年出处在远期，一作歌行写深眷。
书所怀
作者：刘崧
朝代：明
体裁：七言律诗

二月欲半风日清，林居幽事总关情。椒条旧剪愁先蠹，竹笋新栽想乱生。承霤若为防夜雨，荷锄应及趁春晴。谁将稚子花前戏，几误閒车出户迎。
书所见
作者：刘崧
朝代：明
体裁：五言绝句

虚庭风叶下，一日三四扫。驯鹊不惊人，双行啄秋草。
予甥龙务大以侍亲南归来告别因怀儿子平原书五十六字遗之
作者：刘崧
朝代：明
体裁：七言律诗

丹凤翩翩五綵衣，也随计吏上京畿。十年便可从师学，千里还应念母归。水驿行经春草绿，天门朝罢雪花飞。阿原久别怜渠小，此去相看愿莫违。
二月二十九日三更渡海之琼府
作者：刘崧
朝代：明
体裁：七言律诗

南望琼山一点平，三更津吏报舟行。沙头潮汐常依候，水面风涛敢计程。箫鼓雄沉鱼起舞，帆樯高下火争明。乍眠欲坐还欹侧，卧听黎歌踏桨声。
二月二十日述怀
作者：刘崧
朝代：明

别时曾赋落梅花，江上风寒燕子斜。过却清明三日雨，荼䕷亭上客思家。
二月八日对酒
作者：刘崧
朝代：明
体裁：古风

对此春日酒，高堂乐未央。客从州城来，怀牒促我装。问客今何为，求贤寘周行。麾觞忽叹息，我岂时所良。少小适情真，穷栖恋閒荒。譬彼蓬下鹪，敢怀云中翔。岐路今已多，素丝乌可常。念之不成欢，展转中怀伤。
二月十八夜辞屋叹
作者：刘崧
朝代：明

城狐暝嘷乌啄木，主人惊呼夜辞屋。忽闻官军破城府，号令新传大都督。火烧排栅照夜光，饶军奔溃人马伤。快船直上春水发，明日军来安可当。贫家无时走军马，少在家居多在野。断垣未补棘遮门，败壁无泥雨飘瓦。去年同行三十人，今年一妻兼病身。弟兄飘散儿女丧，投杖欲往还逡巡。人生辛勤理门户，暂去那能不回顾。开花不得待人看，愤杀墙东旧桃树。
二月十六日将赴台留别樊都事仲郛黄理问元徽
作者：刘崧
朝代：明
体裁：七言律诗

本从老圃学携锄，幸际明时出曳裾。滥食祇惭公禄厚，按行常恨吏才疏。天寒羸马嘶长枥，日晏慈乌下广除。浅薄将何供补报，萧萧华发不胜梳。
二瑞诗
作者：刘崧
朝代：明
体裁：七言律诗

东山二瑞总稀奇，最爱萧家五色芝。翠羽凌风偏叠叶，紫苞团雪欲分枝。题诗频忆登临地，对酒还伤丧乱时。更拟濯缨潭上水，从君采药事游嬉。
二蕙
作者：刘崧
朝代：明
体裁：五言绝句

婉娈两根依，芳心自不违。月明苍玉佩，风卷绿罗衣。
云东杏坞
作者：刘崧
朝代：明
体裁：七言律诗

何年种杏今成坞，知是云深旧隐家。朝雨洗空千树雪，暖风吹起万枝霞。壁间瓢贮通神药，窗下炉存伏火砂。北望清江三百里，从君安得问灵槎。
云亭萧氏园池杂兴次韵四首
作者：刘崧
朝代：明

日日西园载酒来，好花深映洞门开。水涵香雾空青湿，山拥晴云紫翠堆。林径微风看燕度，石桥细雨听莺回。酣歌却望双峰近，落日松声万壑哀。竹底雏莺尽日啼，水风凉动小池西。麝香眠起残花落，蛱蝶飞来碧草齐。二水风鸣湘佩合，三山云压楚鬟低。冰盘宴客晴阴里，次第诗成石上题。小小窗轩溪水头，石门古路转斜丘。野林丹碧风初起，山橘青黄露未收。鸟下平原飞雨夕，猿啼孤嶂断云秋。读书台近招提境，思见当年隐者流。露下庭皋锦树残，霜融溪路白沙乾。浮云万壑天光暝，流水孤村暮色寒。有客求鱼朝拥棹，何人载酒夜停鞍。风流最好梁园赋，拟向山中对雪看。
云亭萧氏园池杂兴次韵四首·其一
作者：刘崧
朝代：明
体裁：七言律诗

日日西园载酒来，好花深映洞门开。水涵香雾空青湿，山拥晴云紫翠堆。林径微风看燕度，石桥细雨听莺回。酣歌却望双峰近，落日松声万壑哀。
云亭萧氏园池杂兴次韵四首其三
作者：刘崧
朝代：明
体裁：七言律诗

小小窗轩溪水头，石门古路转斜丘。野林丹碧风初起，山橘青黄露未收。鸟下平原飞雨夕，猿啼孤嶂断云秋。读书台近招提境，思见当年隐者流。
云亭萧氏园池杂兴次韵四首其二
作者：刘崧
朝代：明
体裁：七言律诗

竹底雏莺尽日啼，水风凉动小池西。麝香眠起残花落，蛱蝶飞来碧草齐。二水风鸣湘佩合，三山云压楚鬟低。冰盘宴客晴阴里，次第诗成石上题。
云亭萧氏园池杂兴次韵四首其四
作者：刘崧
朝代：明
体裁：七言律诗

露下庭皋锦树残，霜融溪路白沙乾。浮云万壑天光暝，流水孤村暮色寒。有客求鱼朝拥棹，何人载酒夜停鞍。风流最好梁园赋，拟向山中对雪看。
云松轩杂韵六首寄呈轩中诸君子
作者：刘崧
朝代：明

白云峰前溪水东，夜深云气白如虹。青山北岸当时见，多在月明寒雾中。鸡犬萧萧入翠微，不愁山雾湿人衣。水边杨柳因风落，松下閒云尽日飞。引泉近注白云根，斸地新成翠竹园。为惜苔痕斜贴石，爱因松树特开门。东篱把菊陶元亮，北渚搴兰楚屈平。几曲清歌一壶酒，高情元不累虚名。霏微夕雨沾林润，掩冉晴云傍水閒。忽忆南园两佳士，今晨携酒过西山。想见故人心眼开，石林深处隐平台。黄橙紫蟹皆宜酒，红叶青山且未回。
云松轩杂韵六首寄呈轩中诸君子·其一
作者：刘崧
朝代：明
体裁：七言绝句

白云峰前溪水东，夜深云气白如虹。青山北岸当时见，多在月明寒雾中。
云松轩杂韵六首寄呈轩中诸君子其三
作者：刘崧
朝代：明
体裁：七言绝句

引泉近注白云根，斸地新成翠竹园。为惜苔痕斜贴石，爱因松树特开门。
云松轩杂韵六首寄呈轩中诸君子其二
作者：刘崧
朝代：明
体裁：七言绝句

鸡犬萧萧入翠微，不愁山雾湿人衣。水边杨柳因风落，松下閒云尽日飞。
云松轩杂韵六首寄呈轩中诸君子其五
作者：刘崧
朝代：明
体裁：七言绝句

霏微夕雨沾林润，掩冉晴云傍水閒。忽忆南园两佳士，今晨携酒过西山。
云松轩杂韵六首寄呈轩中诸君子其六
作者：刘崧
朝代：明
体裁：七言绝句

想见故人心眼开，石林深处隐平台。黄橙紫蟹皆宜酒，红叶青山且未回。
云松轩杂韵六首寄呈轩中诸君子其四
作者：刘崧
朝代：明
体裁：七言绝句

东篱把菊陶元亮，北渚搴兰楚屈平。几曲清歌一壶酒，高情元不累虚名。
五岳道士携至故人梁仲闻诗因和奉答
作者：刘崧
朝代：明
体裁：七言绝句

朝真坛上月明时，白鹤归来见好诗。三月青塘芳草路，十年风雨最相思。
五日池亭燕集
作者：刘崧
朝代：明
体裁：五言律诗

草阁飞雨集，高人清宴同。壶觞且终日，襌袷已惊风。客舍清林下，故园芳草中。榴花亦何好，烂漫向人红。
五月二十二日晚来南溪诸友过武山避暑
作者：刘崧
朝代：明
体裁：七言绝句

晓上西华爱日凉，松风如雪洒衣裳。夕阳欲没月初上，乱石满山疑卧羊。
五月十九日夜同蒋起居注杨主事宋给事中宴刘起居千步廊之寓直
作者：刘崧
朝代：明
体裁：古风

步廊向寥阒，卫士传呼叫。壶觞夜初集，刀戟灯相照。风回阊阖迥，月上觚棱峭。起坐惊向晨，束衣待明诏。
五月十五夜闻沔兵将上携家入黄塘州
作者：刘崧
朝代：明
体裁：七言绝句

城鼓荒荒欲二更，邻家相唤月中行。平田一路人如蚁，顾影萧条亦自惊。
五月十五日早赴奉天殿右角门谢恩明日出通济门登舟感赋一首
作者：刘崧
朝代：明
体裁：七言律诗

同捧天书拜紫宸，独驱羸马出京门。十年滥禄惭儒术，六帙归田荷主恩。夹道莺啼千骑合，连城虎踞万营屯。白头此去怜疏远，翘望蓬莱海色暾。
五月十八日挈家避兵由里良入西坑作猛虎吟
作者：刘崧
朝代：明
体裁：古风

猛虎前啸，毒蛇后驱。烈火被原，荆榛塞途。悲风摵摵日欲晡，山石摧裂魑魅呼，令我有足不得趋。蹶竭频踣犹在罦，嗟嗟我人曾不如。青天之飞禽，局促木石底而多畏心。伤哉唐虞远，干戈苦侵寻。云胡有生适丁斯，今口不能言泪下沾襟。
五月十日雨宴集周氏亭子适溪水暴至不得归因留夜宴乐甚后数日叔用将之豫章次韵赠答以识感也
作者：刘崧
朝代：明

杨柳河桥维客舟，送君此去忆重游。青霄双阙连云起，五月沧江带雪流。岭外简书前日至，湘南兵革几时收。羁怀早已无聊赖，凭寄新诗过石头。忆昨过从思洒然，南溪亭子石桥边。荷花解语偏宜醉，蒲叶堪书渐可编。歌罢綵云疏雨外，坐看流水画堂前。可能清夜仍留客，入馔溪鱼个个鲜。
五月十日雨宴集周氏亭子适溪水暴至不得归因留夜宴乐甚后数日叔用将之豫章次韵赠答以识感也·其一
作者：刘崧
朝代：明
体裁：七言律诗

杨柳河桥维客舟，送君此去忆重游。青霄双阙连云起，五月沧江带雪流。岭外简书前日至，湘南兵革几时收。羁怀早已无聊赖，凭寄新诗过石头。
五月十日雨宴集周氏亭子适溪水暴至不得归因留夜宴乐甚后数日叔用将之豫章次韵赠答以识感也·其二
作者：刘崧
朝代：明
体裁：七言律诗

忆昨过从思洒然，南溪亭子石桥边。荷花解语偏宜醉，蒲叶堪书渐可编。歌罢綵云疏雨外，坐看流水画堂前。可能清夜仍留客，入馔溪鱼个个鲜。
今日行二月十四日赋
作者：刘崧
朝代：明
体裁：古风

今日何日天气清，江干雨晴花柳明。清晨手持一杯酒，再拜有泪如何倾。我不及庭前乌，朝夕返哺鸣呜呜。又不如坟上草，霜露结根永相保。一从南郡飞旌旗，频年死徙伤流离。先畴荒弃稂莠集，故宅荡析风烟悲。小时开口咏诗句，投果倾堂动诸父。岂知长大罹百凶，事绪茫如堕烟雾。只今四十逾八年，有子孩痴方可怜。霜蓬渐入明镜里，菽水不到黄泉边。我家一门联桂籍，四十年馀声赫奕。每惭末路向人低，独抱遗书竟奚适。姆源之山高入云，钟岭亦有慈亲坟。清明欲近风雨恶，野鸟啼春安可闻。大兄今年会昌去，季也雩阳更流寓。山斋此日倍相思，却恨从前少欢聚。东家西家燕子飞，桃花乱落扑人衣。明朝何处寻芳去，肠断故园消息稀。
仙竹
作者：刘崧
朝代：明
体裁：五言律诗

坛上竹珊珊，秋风六七竿。至今含雨色，长夏拂云寒。神女金丝佩，仙翁锦箨冠。建标应有待，曾此下青鸾。
令公岩送钟庭亨归兴国
作者：刘崧
朝代：明
体裁：五言律诗

令公读书处，归去又残冬。潭冷鱼依石，岩深鹤护松。穿云穷望眼，踏雪记行踪。明日平川道，相思隔万峰。
以风雪不果游龙门承故人罗允道寄诗相问依韵奉答
作者：刘崧
朝代：明
体裁：七言绝句

雪满空山不可行，怀人幽兴一时清。高堂正隔黄泥港，短屐难移冷水坑。
仲冬二日由下径舆疾还珠林悼风景之顿殊幸茆庐之无恙喜赋一首
作者：刘崧
朝代：明
体裁：七言律诗

村桥路断日无光，不似常时入故乡。野鼠穴粮依蔓草，田乌啼子上枯桑。偶逢遗老儿孙尽，欲问西邻井灶荒。惭愧竹西池上路，依然风雨一茆堂。
仲秋八日赴洪都应试夜宿盐堆头
作者：刘崧
朝代：明
体裁：五言律诗

花石耀寒星，盐头隐暮汀。风沙开漠漠，烟浪入冥冥。战鼓秋初急，羁愁夜不醒。故园西岭外，渐隔两长亭。
会亭山歌为安成周孝廉赋
作者：刘崧
朝代：明
体裁：古风

吾闻会亭之山高插天，上有千章森郁之乔林，下有百顷云雾之芝田。伊谁筑室青山前，云是周氏有子孝且贤。十年乱定还乡土，奉母安居仍守墓。池鱼供馔冬笋白，把酒升堂更欢舞。时登半山亭，却望山上坟。手攀坟树抚驯鹿，泪洒深谷不断之飞云。我愿种桃绕其室，瑶池花开照云日，此母应能食其实。由来和气兆物先，水生连理山出泉。会亭有石良可镌，母慈子孝俱千年。
会饮曾氏西轩
作者：刘崧
朝代：明
体裁：古风

莲塘水濊濊，凉气秋始旦。西轩集朋俦，游咏日已半。当阶缘碧藓，前垣出苍簳。列席粲有华，飞觞急无算。缅焉思远人，振筴方弭乱。笳鼓横清江，烟尘翳南岸。感之念时理，短曲不成按。中心忽如醉，沈唫睇遥汉。自非桃源邃，何以永乐衎。穷居且终日，黾勉增慨叹。
会饮柬钟仲安
作者：刘崧
朝代：明
体裁：七言律诗

亭高碧树起秋风，上日开筵胜集同。燕子归时先野客，鹤群飞处有仙翁。流霞注酒惊初醉，急雨催诗愧未工。珍重一时文物盛，他年如见画图中。
会饮泮亭柬郭存敬
作者：刘崧
朝代：明
体裁：古风

泮阴弭轩盖，游咏集高台。感我平生友，中怀豁以开。穆穆凉飙振，翳翳流景颓。崇云向空起，飞雨从东来。即赏心不违，怀古意悠哉。谁怜临岐者，返顾方徘徊。
伤举郎词
作者：刘崧
朝代：明
体裁：乐府曲辞

有侄有侄兮出幼齿，筋骨充紧兮目光如水。重城忽隳兮风尘起，掠尔家兮驱尔以徙。短戈挥兮白刃指，母不得将兮父不得子。拦道长号兮衣载褫，山路夜行兮泥没其趾。汝书在床兮庭有遗履，汝归何时兮而拘于彼。月光明明兮在地，鸿鹄之飞可以乘汝兮，盍归来兮故里。
伤兄子解辞
作者：刘崧
朝代：明
体裁：古风

植木惧伤枝，枝伤木易衰。念我犹子逝，主器当为谁。鞠育二十年，学植方在兹。一朝陨奇疾，负绝恩与私。汝母骨已朽，汝妹久流离。而父理埋葬，念尔衔深悲。汝有两从弟，季也方孩嬉。仲也别三载，客游应未知。先庐故荡析，旧书谁与持。伤哉珠树林，失此乔特姿。春风倘重至，见汝当何时。
伯友夜半酒醒戏举一首
作者：刘崧
朝代：明
体裁：五言律诗

对酒不能饮，高人方醉眠。衣裳侵石冷，冠帻挂云偏。地迥星联户，风澄露满天。冥冥清夜过，惊起问初筵。
何日
作者：刘崧
朝代：明
体裁：七言绝句

杨叶落尽桑叶稀，乌鹊夜啼风掩扉。长年塞北风霜早，何日江南游子归。
余为善举写墨竹因题二绝其上
作者：刘崧
朝代：明

深林昨夜雨，新笋几时生。似觉清风动，微闻坠露声。润爱娟娟色，清怜羃羃阴。何因扫苔石，来此坐鸣琴。
余为善举写墨竹因题二绝其上其二
作者：刘崧
朝代：明
体裁：五言绝句

润爱娟娟色，清怜羃羃阴。何因扫苔石，来此坐鸣琴。
余以官满赴京十一月十四日出北平顺承门赋六言绝句八首
作者：刘崧
朝代：明

肃政堂前别酒，顺承门外初程。故乡隐隐万里，华发萧萧数茎。冀北风沙古道，江南云日初昏。边徼扫清雠敌，海岳讴歌凤麟。君恩禄秩侈矣，子道鼎烟缺然。过家上冢何日，携书入觐今年。庭前苍柏树子，树上黑觜鸦儿。四载坐眠对汝，一心冷暖相知。台前月出坐处，枕上鸡鸣起时。时常料理公牍，閒亦吟哦小诗。抖擞客囊数卷，萧条公馆三间。暂尔萍蓬踪迹，依然霜雪容颜。作书遣吏告满，送马还官戒途。已买蹇驴代步，更倩小车载书。居官难是去日，饮酒尝思醒时。造物何劳深计，荣华自不曾知。
余以官满赴京十一月十四日出北平顺承门赋六言绝句八首·其一
作者：刘崧
朝代：明
体裁：六言诗

肃政堂前别酒，顺承门外初程。故乡隐隐万里，华发萧萧数茎。
余以官满赴京十一月十四日出北平顺承门赋六言绝句八首其七
作者：刘崧
朝代：明
体裁：六言诗

作书遣吏告满，送马还官戒途。已买蹇驴代步，更倩小车载书。
余以官满赴京十一月十四日出北平顺承门赋六言绝句八首其三
作者：刘崧
朝代：明
体裁：六言诗

君恩禄秩侈矣，子道鼎烟缺然。过家上冢何日，携书入觐今年。
余以官满赴京十一月十四日出北平顺承门赋六言绝句八首其二
作者：刘崧
朝代：明
体裁：六言诗

冀北风沙古道，江南云日初昏。边徼扫清雠敌，海岳讴歌凤麟。
余以官满赴京十一月十四日出北平顺承门赋六言绝句八首其五
作者：刘崧
朝代：明
体裁：六言诗

台前月出坐处，枕上鸡鸣起时。时常料理公牍，閒亦吟哦小诗。
余以官满赴京十一月十四日出北平顺承门赋六言绝句八首其八
作者：刘崧
朝代：明
体裁：六言诗

居官难是去日，饮酒尝思醒时。造物何劳深计，荣华自不曾知。
余以官满赴京十一月十四日出北平顺承门赋六言绝句八首其六
作者：刘崧
朝代：明
体裁：六言诗

抖擞客囊数卷，萧条公馆三间。暂尔萍蓬踪迹，依然霜雪容颜。
余以官满赴京十一月十四日出北平顺承门赋六言绝句八首其四
作者：刘崧
朝代：明
体裁：六言诗

庭前苍柏树子，树上黑觜鸦儿。四载坐眠对汝，一心冷暖相知。
余兄弟因避乱山中复有衾枕团栾之乐喜而赋诗
作者：刘崧
朝代：明
体裁：七言绝句

幼小长歌棠棣诗，长城江海惜分离。谁知中岁团栾乐，正在深山避乱时。
余弟子彦归自雩阳程尹幕中承寄墨桧画轴并题以诗其尚友高致可嘉因赋以答谢之
作者：刘崧
朝代：明
体裁：七言律诗

雩阳政诵蔼如泉，犹觉高风早爱贤。綵轴远烦千里寄，银钩惊见一诗传。池边洗墨云生石，花底鸣琴月照弦。坐想才名嗟濩落，愁心先寄峡中船。
余归自南京与舍弟子彦相见于清江舟中别去承寄绝句六章依韵奉答
作者：刘崧
朝代：明

十年奔走度晨曛，望断江南水竹村。不是田园无旧业，极知天地有深恩。云亭河口旧渔矶，此日扁舟海上归。夜月未倾桑落酒，秋风先制芰荷衣。清江烟雨暗蓬蒿，城下帆樯百尺高。自掩短蓬支病骨，不教人识旧兵曹。弟兄手足最相亲，恨杀东头少一人。幸有白头相对老，龁匏饮水不嫌贫。闭户看书百不忧，东原稻熟更何求。便倾秫酒三十斛，更养池鱼数百头。珠林东望白桥高，近筑湖居俯涧毛。要知同气真连理，连遣分飞叹伯劳。
余归自南京与舍弟子彦相见于清江舟中别去承寄绝句六章依韵奉答·其一
作者：刘崧
朝代：明
体裁：七言绝句

十年奔走度晨曛，望断江南水竹村。不是田园无旧业，极知天地有深恩。
余归自南京与舍弟子彦相见于清江舟中别去承寄绝句六章依韵奉答其三
作者：刘崧
朝代：明
体裁：七言绝句

清江烟雨暗蓬蒿，城下帆樯百尺高。自掩短蓬支病骨，不教人识旧兵曹。
余归自南京与舍弟子彦相见于清江舟中别去承寄绝句六章依韵奉答其二
作者：刘崧
朝代：明
体裁：七言绝句

云亭河口旧渔矶，此日扁舟海上归。夜月未倾桑落酒，秋风先制芰荷衣。
余归自南京与舍弟子彦相见于清江舟中别去承寄绝句六章依韵奉答其五
作者：刘崧
朝代：明
体裁：七言绝句

闭户看书百不忧，东原稻熟更何求。便倾秫酒三十斛，更养池鱼数百头。
余归自南京与舍弟子彦相见于清江舟中别去承寄绝句六章依韵奉答其六
作者：刘崧
朝代：明
体裁：七言绝句

珠林东望白桥高，近筑湖居俯涧毛。要知同气真连理，连遣分飞叹伯劳。
余归自南京与舍弟子彦相见于清江舟中别去承寄绝句六章依韵奉答其四
作者：刘崧
朝代：明
体裁：七言绝句

弟兄手足最相亲，恨杀东头少一人。幸有白头相对老，龁匏饮水不嫌贫。
余归自南京承永新欧阳子韶寄书辄赋奉答
作者：刘崧
朝代：明
体裁：七言绝句

白发萧萧两鬓疏，越南蓟北困驰驱。归田已落渊明后，惭对林间一纸书。
余忧愤中戏作墨龙于报恩寺之西壁明日余兄子中复图于东壁有高视阔步之意或请余弟子彦赞之子彦笑而不言因赋一绝以见意
作者：刘崧
朝代：明
体裁：七言绝句

东壁图龙势最雄，气连西壁雨云通。葛陂一杖无人识，双剑飞来野寺中。
余留宣溪旷氏几半月于别也承惟宁惟南伯仲率诸客送余江浒停舟赋诗眷眷有留恋之意明日到流江书此寄谢
作者：刘崧
朝代：明
体裁：七言绝句

停舟不发更歌诗，歌未成章意已悲。注目沧波相别处，断肠荒陇独归时。
余留宣溪旷氏几半月于别也承惟宁惟南伯仲率诸客送余江浒停舟赋诗眷眷有留恋之意明日到流江书此寄谢
作者：刘崧
朝代：明
体裁：七言绝句

十人送行一人去，船头举手沙头语。船开山转水急流，白云杳杳知何处。
余自北平赴京十二月五日道出济宁会伯高齐君于公馆君本唐县人素擅顾吴之妙草草为予点真观者咸以为肖而余独觉其老丑也临别赋绝句三首奉答并柬赵晋卿夏时佐曹伯仁三先生
作者：刘崧
朝代：明

庆都山人齐伯高，袖有五色之仙毫。李白楼前忽相遇，便呼银瓮出蒲萄。我本山林麋鹿姿，多君点染出清奇。不知老去愁多少，但觉秋霜满鬓丝。昨夜南关对月时，客心如水向南驰。京城此去犹千里，岁晏还家未有期。
余自北平赴京十二月五日道出济宁会伯高齐君于公馆君本唐县人素擅顾吴之妙草草为予点真观者咸以为肖而余独觉其老丑也临别赋绝句三首奉答并柬赵晋卿夏时佐曹伯仁三先生其三
作者：刘崧
朝代：明
体裁：七言绝句

昨夜南关对月时，客心如水向南驰。京城此去犹千里，岁晏还家未有期。
余自北平赴京十二月五日道出济宁会伯高齐君于公馆君本唐县人素擅顾吴之妙草草为予点真观者咸以为肖而余独觉其老丑也临别赋绝句三首奉答并柬赵晋卿夏时佐曹伯仁三先生其二
作者：刘崧
朝代：明
体裁：七言绝句

我本山林麋鹿姿，多君点染出清奇。不知老去愁多少，但觉秋霜满鬓丝。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

南北相望路七千，南风只有卖盐船。故乡消息何时发，纵得书来是半年。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

昨日通州好语传，淩开已见上河船。船中怕有南来客，直遣相迎河水边。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

更忆舍南篁竹边，长公相对结茅椽。有时蹑屐窥园去，长日抛书枕石眠。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

稚子家人俱可怜，江南烟水路绵绵。开船好是烧灯后，下马何由醉眼前。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

群乌乱鸣苍柏颠，南窗对酒一悽然。不知今夜燕台月，何处荒江照客船。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

自起床头数俸钱，倩人买秫酿冰泉。牡丹开日应须到，净扫西轩待醉眠。
余自去冬闰十一月遣人还泰和迎候舍弟子彦与家人偕来今经九十馀日矣未知果来否偶灯下独酌有怀怆然援笔题此俟余弟至而共读之时正月二十七日夜也
作者：刘崧
朝代：明
体裁：七言绝句

转觉别来俱老大，四年不见奈愁何。直须灯下狂呼酒，比较何人白发多。
促促歌
作者：刘崧
朝代：明
体裁：古风

弹刀作歌声促促，深林雀子黄鹯肉。红船打泊大江心，口唱山前团阵曲。短襦尽著妇人衣，彯缨如血凌风飞。自矜主将重骁勇，扶醉当筵骑马归。水营小军旧推奖，昨日新升万夫长。掠地还牵农父牛，杀人更请官中赏。帐前歌舞日纷纷，坐看隔江羊犬群。传说山前多警报，无人说着大将军。
偶书
作者：刘崧
朝代：明
体裁：七言绝句

不见梅花思黯然，萧萧尘土入新年。白杨枝上垂缨络，正是燕城二月天。
偶然
作者：刘崧
朝代：明
体裁：七言律诗

已分林居种薄田，又从江馆勘遗编。一春听雨怜今夕，独坐看云忆去年。紫燕来时花满树，鹁鸠啼处水生烟。极知出处关吾道，可得相逢是偶然。
偶见
作者：刘崧
朝代：明
体裁：七言绝句

槐树阴阴雨满池，晚风滟滟绿生漪。槎头出水才三尺，便有蜻蜓立许时。
偶赋
作者：刘崧
朝代：明
体裁：五言绝句

何处可携酒，月明江上舟。无端贪看月，忘却大江流。
偶赋
作者：刘崧
朝代：明
体裁：七言绝句

内官宣进瑞瓜词，阊阖门深昼影移。东苑红桥杨柳下，曾因待诏立多时。
偶阅胡思斋诗追忆故友范实夫李子翀
作者：刘崧
朝代：明
体裁：七言绝句

曾共云边看晚晴，芙蓉峰下听滩声。当时范李今何在，愁向诗中见姓名。
偶题
作者：刘崧
朝代：明
体裁：古风

一室秘炎暑，烦歊苦难禁。安得天际云，油然起层阴。愿持白团扇，步入青竹林。却坐林下石，开襟以鸣琴。奈何限清禁，可望不可寻。且复此静息，聊以清吾心。
元日述怀和答杨公平
作者：刘崧
朝代：明
体裁：七言律诗

江云阁雨复纤纤，急雪飞来忽近檐。门掩不知花尽落，樽空但讶客频添。年光有待愁初破，风物无凭俗漫占。邻屋春盘初料理，新来蓼荠故多甜。
光风转蕙泛崇兰
作者：刘崧
朝代：明
体裁：五言绝句

幽意本不群，芳根偶然并。不知石林远，但觉生香近。
入东坑
作者：刘崧
朝代：明
体裁：七言律诗

东坑石路入云堆，东岸人家倚岸隈。半沼紫萍风乍过，一林黄叶雨初来。涧寒野鸟还争聚，山暖岩花只自开。却望松楸生暮色，重来怅望使心哀。
入东平渡北关外长桥见采樵冰上者
作者：刘崧
朝代：明
体裁：七言绝句

桥跨平湖一境开，群鸥欲下正徘徊。萧萧芦苇层冰上，犹有樵人踏雪来。
入两小口将过东坑
作者：刘崧
朝代：明
体裁：七言律诗

群峰杂遝共趋奔，两水萦回相吐吞。树根尽迸石上走，山脚直下溪中蹲。青烟僧舍高低屋，黄叶人家远近村。闻有桃花垄上路，仙游何必问秦源。
入城
作者：刘崧
朝代：明
体裁：七言律诗

江水依然抱石矶，独行空感旧游非。晚山当户日初落，秋草满城人未归。田鼠引群穿井出，山鸡求食傍檐飞。向来车马东门路，忽忆朋游泪满衣。
入天河
作者：刘崧
朝代：明
体裁：七言绝句

日落狭潭风涌波，汎舟从此入天河。虚疑天上无人到，百叠青山路更多。
入山
作者：刘崧
朝代：明
体裁：七言绝句

二月携家又入山，纷纷争战往来间。草堂落尽梨花雪，过却清明未拟还。
入山登绝顶望珠林故里
作者：刘崧
朝代：明
体裁：七言绝句

十载安危此地分，豺狼一旦自成群。烽烟江上愁回首，只向深山望白云。
入峡潭
作者：刘崧
朝代：明
体裁：七言绝句

水上石山森剑铓，水中石屋是鱼房。秋来水落月未出，鱼眼射波如火光。
入德州界
作者：刘崧
朝代：明
体裁：七言绝句

霜结沙尘冻不飞，榆林风定日熹微。客程已入山东境，渐喜居人识面稀。
入济南城
作者：刘崧
朝代：明
体裁：七言绝句

步入齐城见石麟，荒凉莎草欲无春。北风着意如相识，吹雪花来候远人。
入深山度岭闻故人刘方东寓里良寺喜有相因之地
作者：刘崧
朝代：明
体裁：七言绝句

万折千萦度远山，举家筋力尽跻攀。喜闻故友山中近，却望前峰一解颜。
入湖口喜见庐山
作者：刘崧
朝代：明
体裁：五言律诗

鄱阳湖上路，来往愿多违。往事那能问，今年始是归。乡田新梦熟，京国旧游稀。稚子能携酒，应先候竹扉。
入百记望王岭诸峰
作者：刘崧
朝代：明
体裁：五言律诗

何许龙移宅，犹传鹤驻骖。山连王子洞，水落圣官潭。结屋蟠虚壁，烧畬上翠岚。十年厌奔走，吾意托东南。
入苍山下岩寻曾子实先辈故居遗迹往往有题刻存焉
作者：刘崧
朝代：明
体裁：古风

层岩上苍翠，下结赤石沙。题刻不复辨，莓苔见欹斜。始经茶岩幽，流泉注其窊。复登石楼重，谷吻奋以呀。跻攀出众险，一目纵迩遐。窅窅平原中，群山如削瓜。筼筜旧种竹，隐隐明秋霞。亦欲问青天，举觞酬黄华。梯危且憩息，仰首闻叹嗟。蹊路梗不通，荆棘为我遮。昔人苦好事，侈以名自誇。焉知百岁后，寂寞犹枯苴。途穷日将夕，鸣鸟纷已哗。暮出藤萝中，还寻野人家。
入苦竹潭闻笛
作者：刘崧
朝代：明
体裁：七言绝句

江上何人吹笛声，水云风树两凄清。几时载取禾川酒，苦竹潭心看月明。
入高州界值雨
作者：刘崧
朝代：明
体裁：七言绝句

路入高州石径微，紫崖崩处黑云飞。行人初发青山下，尽折芭蕉作雨衣。
入黄金峡夜半闻渔唱
作者：刘崧
朝代：明
体裁：七言绝句

烧竹捕鱼船乱开，水中照见石崔嵬。鸣榔放白不知远，直上滩头却下来。
入黄金峡夜半闻渔唱
作者：刘崧
朝代：明
体裁：七言绝句

紫阳观前当大河，黄金峡里听渔歌。北来南去年年好，水远山长奈别何。
八月
作者：刘崧
朝代：明
体裁：七言律诗

八月风烟接渺漫，千崖景气入凋残。夕阳欲下蝉声急，秋水忽生凫眼寒。海内兵戈今日盛，天涯道路古来难。祗疑蓬鬓经时短，强拟愁肠对酒宽。
八月三日晚圣驾夕月清凉山上陪祀礼成喜赋
作者：刘崧
朝代：明
体裁：五言排律

丹禁天光切，重城夕景饶。太常陈祀秩，御史肃官僚。自北移天仗，从西望斗杓。神麾齐秉翿，仙路俨扬镳。风磴传宣近，云林驻跸遥。方垓开地埒，圆帐翼山椒。初月澄娟媚，青天湛泬寥。光浮金魄应，影动玉娥飘。彩旆排飞虎，峨冠映珥貂。异香初焫鼎，雅奏已鸣韶。献奠罗尊斝，周旋协琫瑶。礼徵周典序，文轶汉仪迢。虎踞严更柝，龙骧引夕轺。望舒呈朗素，玉烛度丰调。
八月二十五日夜偶阅地图至西川崇庆州因忆子启王太守感赋一首
作者：刘崧
朝代：明
体裁：七言律诗

我有故人在崇庆，忽看图志忆当年。北来已近三秋别，西上宁回万里船。峡口猿啼山月上，关头雁度野烟悬。如今纵有千钟酒，谈笑何因醉此筵。
八月十一日自水南渡江道金华过北岩访萧鹏举氏是日云阴掩冉殊不见日色道中赋绝句三首明日因录柬举善暨鹏举伯仲
作者：刘崧
朝代：明

八月棠梨露叶红，荒陂古水湛青铜。秋风依旧岩前路，高下寒山落日中。虎鼻峰前赤面塘，数家鸡犬旧山庄。荒村乱后耕人少，秋水满田蒲稗长。秋热馀威不可论，渡江先已畏晨暾。天心也似怜行客，十里云阴直到门。
八月十一日自水南渡江道金华过北岩访萧鹏举氏是日云阴掩冉殊不见日色道中赋绝句三首明日因录柬举善暨鹏举伯仲·其一
作者：刘崧
朝代：明
体裁：七言绝句

八月棠梨露叶红，荒陂古水湛青铜。秋风依旧岩前路，高下寒山落日中。
八月十一日自水南渡江道金华过北岩访萧鹏举氏是日云阴掩冉殊不见日色道中赋绝句三首明日因录柬举善暨鹏举伯仲其三
作者：刘崧
朝代：明
体裁：七言绝句

秋热馀威不可论，渡江先已畏晨暾。天心也似怜行客，十里云阴直到门。
八月十一日自水南渡江道金华过北岩访萧鹏举氏是日云阴掩冉殊不见日色道中赋绝句三首明日因录柬举善暨鹏举伯仲其二
作者：刘崧
朝代：明
体裁：七言绝句

虎鼻峰前赤面塘，数家鸡犬旧山庄。荒村乱后耕人少，秋水满田蒲稗长。
八月十九日戏题东湖大梵寺
作者：刘崧
朝代：明
体裁：七言绝句

云木苍苍秋日凉，六年两度宿云房。老僧白首能相识，笑指东轩旧竹长。
八月十五夜承夏仲寅停舟邀饮江上有作和韵
作者：刘崧
朝代：明
体裁：七言律诗

断岸荒榛一片秋，驻帆感子意绸缪。几家明月窥瑶席，此夜清风动綵舟。桂影拂云通海色，角声如雨说边愁。多情共对金陵酒，肠断他年独倚楼。
八月十五夜玩月龙塘黄氏馆中听王伯允歌诗时值夏江上警报甚急
作者：刘崧
朝代：明
体裁：七言律诗

驾鹤峰头月上时，瘗龙塘下客行迟。十年杀气何时息，万里流光有所思。北去雁鸿天似水，南飞乌鹊夜多枝。酒酣顾影那能寐，坐听王郎说剑诗。
八月十五日夜宴南溪萧氏追忆旧游有怀自成唐兄时以事留滁阳未回
作者：刘崧
朝代：明
体裁：七言律诗

萧家塘上看明月，犹记风光十载前。长笛夜从山上起，明河晓向座间悬。重来踪迹伤槎梗，老去情怀怕酒船。却忆故人京国去，凭高何处望婵娟。
八月十日同王睿刘霖旷逵萧谌欧阳铭钟哲焦瑜王佑燕集王氏南园赋诗有图有序
作者：刘崧
朝代：明
体裁：古风

南园淡将夕，北渚复已秋。欣言属游咏，千里会良俦。乘月歌窈窕，临觞结绸缪。高情谅无极，庶用慰离忧。
八月枉希颜王孝廉自大唐别业相见靖安县中辱赠长句甚慰旅怀临别赋此
作者：刘崧
朝代：明
体裁：古风

往与君别者，乃在南平州。此日复可惜，送君溪上头。子留未五日，我客已一秋。感子远来意，中情甚绸缪。此邦邻新吴，山水亦颇幽。县中数百家，青峰映朱楼。其木杂杞漆，其果多枣榴。土沃饶桑麻，阴阴夹良畴。近县十馀里，负贩亦易求。公庭草如戟，其俗自不媮。人言淳雅风，可以齐鲁邹。矧我之所主，读书皆好修。开轩爱敬客，秩秩叙献酬。亦有二三友，志合而道侔。共言吾子来，得以奉嬉游。况当八月交，大火西南流。山蝉夜中起，黄鸟啼青楸。便当蹑短屐，从尔陟林丘。西寻桃源溪，卧云石龙湫。低头饮美酒，万事吾何忧。此意谅所悉，宣摅在朋俦。翩其食场驹，歘去乃不留。回风捲行迹，我思实悠悠。脱叶鸣岛沙，行云递中州。磬折长林下，踯躅广道陬。常时恣言论，及此郁不抽。盈盈目中泪，望子河之舟。子归大塘里，偃息得所休。濯足坐垂钓，短衣行跨牛。田翁与稚子，相见何油油。视我远亲故，兀如鹰在鞲。沧江渔樵具，何以为远谋。平生四海志，不直千金裘。圣贤诫谅直，庶用寡悔尤。感君昔赠章，慷慨契所投。
公文契尚书由参政山西入拜礼部而予以侍郎起于家同日拜命赴南宫今承恩致仕又适同日公文有别业在溧阳予将南还泰和于别也不能以无词焉因赋二律诗为赠
作者：刘崧
朝代：明

早春并命拜南宫，日日承宣在掖东。奏对总称人似玉，追趋偏感鬓如翁。考文虎观瑶编合，赐馔龙庭绮席同。共沐恩波向三月，敢将衰朽附群公。诰书飞下九重天，同日承恩拜御前。礼乐远稽周六典，声华肯让汉诸贤。锦袍润浥宫花露，骢马骄嘶御柳烟。莫讶同归不同路，誓坚晚节报尧年。
公文契尚书由参政山西入拜礼部而予以侍郎起于家同日拜命赴南宫今承恩致仕又适同日公文有别业在溧阳予将南还泰和于别也不能以无词焉因赋二律诗为赠·其一
作者：刘崧
朝代：明
体裁：七言律诗

早春并命拜南宫，日日承宣在掖东。奏对总称人似玉，追趋偏感鬓如翁。考文虎观瑶编合，赐馔龙庭绮席同。共沐恩波向三月，敢将衰朽附群公。
公文契尚书由参政山西入拜礼部而予以侍郎起于家同日拜命赴南宫今承恩致仕又适同日公文有别业在溧阳予将南还泰和于别也不能以无词焉因赋二律诗为赠其二
作者：刘崧
朝代：明
体裁：七言律诗

诰书飞下九重天，同日承恩拜御前。礼乐远稽周六典，声华肯让汉诸贤。锦袍润浥宫花露，骢马骄嘶御柳烟。莫讶同归不同路，誓坚晚节报尧年。
六月十六日观内省使臣传诏到州
作者：刘崧
朝代：明
体裁：五言律诗

闻道京华使，南从海上来。丁宁深激义，沈痛欲兴哀。远道经年达，华筵尽日开。灵槎万里外，飘泊几时回。
六月晦日山下观稼归
作者：刘崧
朝代：明
体裁：古风

东日出未熹，我兴事晨稼。莽莽逾广阡，悠悠至山下。良苗各已实，载穫纷䆉稏。流泉荫馀亩，束穧归南舍。柴门日向夕，鸟雀喧已罢。老翁携壶至，言笑相慰藉。春作幸有成，明当戒秋社。
六月自汪陂闻警登武山宿云峰寺余弟子野有诗依韵述怀
作者：刘崧
朝代：明
体裁：七言律诗

西上云峰一振衣，烟林风磴转稀微。岩前虎出日欲落，洞口龙眠云乍归。秋意又催南国雁，客怀长恋北山薇。凄凉不寐愁烽火，洒洒飞泉近竹扉。
六月自流江返林居
作者：刘崧
朝代：明
体裁：古风

始我去家日，温风临绪春。兹还大火中，草木浩发新。念昔罹兵来，庐井屡摧湮。琴书委泥潦，桑果荡为薪。悄无鸡犬喧，焉得晤旧邻。人生岂无营，返故各有因。譬彼南飞鸟，恋巢心所亲。永怀事栖止，此里俗固淳。言笑抚弱子，息偃谢朝绅。谁为物外婴，而使忧患臻。天道谅不远，吾行当力遵。所欣檐间雀，不厌今年贫。
兰舟词
作者：刘崧
朝代：明
体裁：七言绝句

风荡兰舟触石矶，白波如雪卷罗衣。香魂只在春江上，化作鸳鸯独自飞。
兰雪轩诗
作者：刘崧
朝代：明
体裁：古风

闻君好幽兰，罗植层轩阴。青青在人境，意不殊深林。光风澹容与，拂披动冲襟。佳时聿云迈，众卉忽消沈。重阴既凌厉，凛冽乃见侵。念尔宛自持，将将式如金。亮不渝芳洁，芳洁良可谌。愿掇花上雪，比君尘外心。
兵乱二首
作者：刘崧
朝代：明

兵乱连三载，年荒馀几家。久闻人食草，仍报盗如麻。忧国愁心死，伤时泪眼斜。平田栖白骨，千里见飞鸦。群盗犹相煽，官军且未来。四山烟雾塞，一水道途开。近郭多豺虎，春田半草莱。时时消息异，呜咽壮心哀。
兵乱二首·其一
作者：刘崧
朝代：明
体裁：五言律诗

兵乱连三载，年荒馀几家。久闻人食草，仍报盗如麻。忧国愁心死，伤时泪眼斜。平田栖白骨，千里见飞鸦。
兵乱二首·其二
作者：刘崧
朝代：明
体裁：五言律诗

群盗犹相煽，官军且未来。四山烟雾塞，一水道途开。近郭多豺虎，春田半草莱。时时消息异，呜咽壮心哀。
兵后过故里
作者：刘崧
朝代：明
体裁：古风

种豆向南陇，秇禾满东菑。不辞终岁勤，食力在所期。维时失总御，疆土有侵移。戎马无定交，彼此更戕之。稛载已不遗，征责方在兹。三农舍之去，离析当告谁。念昔劝垦辟，里胥费言辞。如何场圃间，满目但蒿藜。
兵曹对月念家问不至有怀子中大兄并子彦诸弟
作者：刘崧
朝代：明
体裁：七言律诗

吏散西曹月自明，褰衣顾影倍凄清。娇痴不独怜儿女，老大还多忆弟兄。紫禁花明催晓觐，青郊草满废秋耕。故乡正隔三千里，白发新添数十茎。
兵曹对月念家问不至有怀子中大兄并子彦诸弟
作者：刘崧
朝代：明
体裁：七言律诗

欲问江干水竹居，南来舟楫未全疏。如何荏苒三秋候，不寄平安一字书。事主只今縻禄秩，还家何日省丘墟。丁宁为约南园树，留取寒花伴把锄。
兵破江口途趋东原挈妻子入山道次相失复聚
作者：刘崧
朝代：明
体裁：五言律诗

仓卒还相失，艰危独后来。乱山当日暮，长路入风埃。攘攘从谁问，沈沈只自摧。逢迎忽惊喜，相顾歘兴哀。
兵退由佛原出南富
作者：刘崧
朝代：明
体裁：古风

晓发龙头江，江险绝危径。跻攀出深窈，曙色破孤迥。人归闻野哭，雪霁见崖胫。泯泯泥潦交，稍稍林壑静。出伤投遽远，返觉行逾近。稚子识柴扉，相呼入烟暝。
养牛
作者：刘崧
朝代：明
体裁：古风

养牛事春耕，春去耕苦迟。扶犁向牛叹，我饥力已疲。宿草交旧阡，嘉苗蔚新菑。锄荒岂不勤，稼事良在兹。无食乃劳生，有营常后时。所以驱牛行，不忍鞭朴之。穷达谅有定，放牛安所为。
养牛叹
作者：刘崧
朝代：明
体裁：古风

田家养牛如养子，爱惜皮毛少鞭箠。一冬霜雪无青草，还喂盐羹龁糠秕。全家性命系一牛，牛肥即喜瘦即愁。木阑土屋护乾煖，出入更防人夜偷。乱来买牛如买马，典尽春衣酬买价。寸田尺土未得耕，军来牵牛谁敢争。拦街号哭送牛去，青草空馀旧眠处。君看新来山寨军，前日亦是耕锄人。即今打粮不耕土，身着牛皮食牛脯。
再别同夫三首
作者：刘崧
朝代：明

洞里题诗醉不回，丹梯百尺倚云开。明年春雨高崖暗，独自重来拂紫苔。朝阳斋前桃李树，手栽清荫接比邻。明年此地看花发，愁向东风忆故人。携手河桥一惘然，苦将幽思惜流年。西山百里来相访，定泛章江八月船。
再别同夫三首·其一
作者：刘崧
朝代：明
体裁：七言绝句

洞里题诗醉不回，丹梯百尺倚云开。明年春雨高崖暗，独自重来拂紫苔。
再别同夫三首其三
作者：刘崧
朝代：明
体裁：七言绝句

携手河桥一惘然，苦将幽思惜流年。西山百里来相访，定泛章江八月船。
再和题故里田舍
作者：刘崧
朝代：明
体裁：七言律诗

岭腰种麦岭头麻，土屋门深静不哗。邻舍编篱防暴虎，儿童分食喂慈鸦。好山夹岸团青玉，流水穿畦注白霞。细雨荷锄归向晚，满庭落尽米囊花。
再怀伯兄子中时有同客兴国者从间道先归兄以道阻后期不果
作者：刘崧
朝代：明
体裁：五言律诗

贫贱轻离别，艰危昧死生。独违同里伴，仍阻异乡程。爱想深山憩，愁闻间道行。几时秋树下，慰此泪纵横。
再游蒲涧与子中子彦题名于涧右之嵌壁因赋诗而归
作者：刘崧
朝代：明
体裁：五言律诗

自扫涧边叶，閒通石上泉。绿蒲向深处，幽响忽琤然。题字扪青壁，长歌入紫烟。日长山更静，来此弄潺湲。
再赋
作者：刘崧
朝代：明
体裁：五言律诗

惨淡暗长空，低回逐急风。榆林珠错落，蓬草玉珑松。野屋无炊火，川原有去鸿。遥怜异乡客，枯坐小车中。
再赋
作者：刘崧
朝代：明
体裁：五言律诗

种树萧峰下，结茅黎水滨。疏星澹将夕，众草忽已春。遭乱去故里，临图忆高人。怅言赴归日，从子理荒榛。
再赋岚气昏晨树
作者：刘崧
朝代：明
体裁：古风

晨光暧众壑，岚气嘘重雾。遥闻山下钟，微辨岩前树。花落空复春，鸟啼不知处。木末带飞帆，行人望中去。
再赠王石泉
作者：刘崧
朝代：明
体裁：七言律诗

禾黍桥南君故家，仙游时唤鹿将车。穿云惯识金芝草，扫雪频收石乳花。流水閒通蒲涧冷，青山低护药栏斜。何时高颉飞琼佩，从子春城咽海霞。
再过新吴寺闻严焕已择卜尚未葬感赋一首
作者：刘崧
朝代：明
体裁：七言绝句

道惭知己暗沾衣，才累青年果是非。总是乡园一抔土，满山春草几时归。
冬日同诸友访萧国录登西楼复会宿山房分韵得连字因怀往昔夜过监学访萧国录会宋学士周员外诸公赋诗旧事明日赋柬鹏南伯仲并分韵诸作者
作者：刘崧
朝代：明
体裁：五言排律

昔在兵曹日，长怀胄监贤。退朝先解佩，扣户即登筵。沽酒尊频倒，移灯句共联。白头推翰相，綵笔会蓬仙。醉夺青绫被，寒分白氎毡。闻鸡愁夜雨，骑马爱春天。改秩俄南北，还家乃后先。西楼初看竹，南涧复听泉。神剑惊重合，蠙珠得再连。莫辞烧烛坐，且复对床眠。窥户来雏鹤，蹲枝啸冻鸢。窗虚风淅淅，檐迥雪翩翩。旧赏随云散，新愁共月悬。清才属群彦，高咏信残年。
冬日同钟举善诸友登萧氏一经楼留饮醉归承子所国录有诗依韵奉答
作者：刘崧
朝代：明
体裁：七言律诗

书楼新筑与山齐，冬日登临感聚奎。蜂户怯寒封冻蜜，燕巢惊雨落春泥。一经已见当家授，万卷终期列笈栖。朋好莫辞频载酒，梅花正在汶溪西。
冬日登高远楼为朱子瞻赋
作者：刘崧
朝代：明
体裁：七言律诗

閒来着处寻山水，下马还登高远楼。西涧水声千丈落，南峰云气一尖浮。斜阳町疃牛羊晚，细雨陂塘凫雁秋。不是梅花催晏岁，为君十日更淹留。
冬日过延寿寺访玉壶上人赋柬同游诸君子
作者：刘崧
朝代：明
体裁：七言律诗

看山随客过枫桥，下马寻僧问柳条。古殿碧苔春寂寂，绀园红树晚萧萧。能诗茅屋应堪赋，入社东林倘见招。却忆旧游曾载酒，知心凉月坐吹箫。
冬日闻百舌
作者：刘崧
朝代：明
体裁：古风

臈月二日冻雨晴，百舌飞来庭树鸣。鸣声不已自唱和，一出飞时人尽惊。我怜此鸟在林谷，羽族之中能晦明。常年畏寒音语滞，思之不见疑化生。青门云屯春正远，何得先至江南城。由来气类兆微物，无乃阳动潜满盈。南园桃李花乱发，北岸垂杨青载萌。苦无坚冰与积雪，厉气方此疵穷氓。书生怪此坐叹息，安得挟弹驱不平。圣王在上律吕协，燮理况有皋夔英。凤凰千仞览德下，雍喈或继箫韶声，肯使凡鸟漫纵横。
净妙寺读李少鸿所书山门记过东院看百结花其枝皆纽结之而香气大异感赋二绝
作者：刘崧
朝代：明

李唐遗碣照浮屠，紫雾光涵白雪腴。谁惜文章镇螭首，独将香火祀龟趺。客行暂住九秋槎，僧寺初逢百结花。至境异香生不断，谁令着意事盘拿。
净妙寺读李少鸿所书山门记过东院看百结花其枝皆纽结之而香气大异感赋二绝其二
作者：刘崧
朝代：明
体裁：七言绝句

客行暂住九秋槎，僧寺初逢百结花。至境异香生不断，谁令着意事盘拿。
凤村阻雪赠曲秀才
作者：刘崧
朝代：明
体裁：七言绝句

北海东逢曲秀才，凤皇闻到此山来。春风好种梧桐树，早晚飞鸣上紫台。
凤村阻雪赠曲秀才
作者：刘崧
朝代：明
体裁：七言绝句

欲度成山泛海槎，凤村夜半雪飞花。何由倒捲沧溟水，净洗扶桑看日华。
凤笙曲
作者：刘崧
朝代：明
体裁：乐府曲辞

洪水荡八极，丹霞标五城。仙人从东来，邀我吹凤笙。凤凰双飞锦翼明，三十六管排峥嵘。长风卷入碧云里，仙仗忽拥千霓旌。六龙骋驾若木晴，仙乐沓奏天中京。双成起舞韩众听，此曲似是升天行。天门窈窕九陛平，闻有云雾雷鼓相砰鍧。手招仙人驭奇气，乃是山中龙虎精。张公鍊丹金液成，洞门石室馀秋声。云中仙驾如可待，愿逐卢敖游太清。
凶年民有弃子于江者诗以寄哀
作者：刘崧
朝代：明
体裁：古风

骨肉岂不亲，无食难为恩。抱子弃水中，哭声吐复吞。母饥骨髓枯，儿饥眼眶出。终然两存难，何以共忧恤。岁月不相贷，恩爱从此分。我死尚可忍，儿啼那复闻。儿啼那复闻，江水流浩浩。不忍回视之，衔悲入秋草。
出东平南关始闻周侍郎宾自京还家而不及相见赋此寄意
作者：刘崧
朝代：明
体裁：七言绝句

联桂坊前君故里，匆匆车过不曾知。逢人相问凭相谢，正是南关大雪时。
出丽正门
作者：刘崧
朝代：明
体裁：七言律诗

双塘南城莽苍中，断垣荒草路西东。万条柳暗鹅毛雨，千丈城高羊角风。铁键重门车碌碌，金铃草带马珑珑。边风不动居人少，散漫牛羊落日红。
出南门
作者：刘崧
朝代：明
体裁：古风

送客出南门，客行苦踌躇。前有血流地，暴尸临路衢。借问守关兵，云是妖贼徒。往者东西乡，啸聚如群狙。跳梁恃山谷，根结未易锄。潜行巧阚伺，动与鬼蜮俱。官中急召募，捣穴将扫除。往往禽捕之，束缚来献俘。械系置庭下，诘问非枉诬。每戮三审之，仁哉贤大夫。岂不愤彼逆，终然恻其愚。先时获游谍，揭竿枭首颅。州人食其肉，刌剔无完肤。嘉禾化稂莠，红紫竟乱朱。下为人所忍，上干天所诛。吾闻圣人教，伐恶仁之符。一奸伏刀踬，万姓安其居。官军北来近，此辈沟壑馀。行者勿怆恻，黾勉慎所趋。
出景州始登牛车
作者：刘崧
朝代：明
体裁：六言诗

驾远黄犊鳌负，出索乌犍雁行。衮衮两轮尘土，萧萧一簟风霜。
出村
作者：刘崧
朝代：明

偶沿流水出孤村，遥见人家欲断魂。屋上野狐嘷不去，土垣插棘半无门。
出水口望牛头诸峰不见
作者：刘崧
朝代：明
体裁：七言绝句

万壑千林掩翠岑，出山自浅入山深。桃源未必真无路，正恐重来自莫寻。
出溪四首
作者：刘崧
朝代：明

涧底石花青的的，水边杨叶绿疏疏。茅檐过午犹闻碓，钓艇出溪初得鱼。浅水白沙明可数，深溪黄叶静初闻。客心閒得无聊赖，大似幡竿岭上云。岸上芙蓉数尺高，閒居风物苦相遭。兴来不用频携酒，临水看花也自豪。潺潺陂水落沧湾，行子经年且未还。千里赣江何处是，断肠空见越王山。
出溪四首·其一
作者：刘崧
朝代：明
体裁：七言绝句

涧底石花青的的，水边杨叶绿疏疏。茅檐过午犹闻碓，钓艇出溪初得鱼。
出溪四首其三
作者：刘崧
朝代：明
体裁：七言绝句

岸上芙蓉数尺高，閒居风物苦相遭。兴来不用频携酒，临水看花也自豪。
出溪四首其二
作者：刘崧
朝代：明
体裁：七言绝句

浅水白沙明可数，深溪黄叶静初闻。客心閒得无聊赖，大似幡竿岭上云。
出溪四首其四
作者：刘崧
朝代：明
体裁：七言绝句

潺潺陂水落沧湾，行子经年且未还。千里赣江何处是，断肠空见越王山。
出石门滩舟行书所见七首
作者：刘崧
朝代：明

石门滩下浪如雷，西岸人家夕照催。乱石满江滩路浅，唱歌踏水负薪来。石潭秋水漾清萍，两岸青山夹去津。钩箭缠丝挟长弩，柳阴时见射鱼人。龙福渡头滩最高，断桥崩石鼓秋涛。小船不敢当江下，独傍洲湾送短篙。秋雨生苔绿正肥，江心石面暗浮衣。渔人网罟应难下，野鸭鸬鹚满钓矶。马颊庙前江水长，马头石下绿潭光。出山估客来求卜，抛纸放船浇酒香。沙岸崩时惟见石，江流曲处却逢山。荒林野屋元星散，古路行人自往还。放船出峡遇回风，石角参差尽向东。贪看好山如走马，不知波浪入船中。
出石门滩舟行书所见七首·其一
作者：刘崧
朝代：明
体裁：七言绝句

石门滩下浪如雷，西岸人家夕照催。乱石满江滩路浅，唱歌踏水负薪来。
出石门滩舟行书所见七首其七
作者：刘崧
朝代：明
体裁：七言绝句

放船出峡遇回风，石角参差尽向东。贪看好山如走马，不知波浪入船中。
出石门滩舟行书所见七首其三
作者：刘崧
朝代：明
体裁：七言绝句

龙福渡头滩最高，断桥崩石鼓秋涛。小船不敢当江下，独傍洲湾送短篙。
出石门滩舟行书所见七首其二
作者：刘崧
朝代：明
体裁：七言绝句

石潭秋水漾清萍，两岸青山夹去津。钩箭缠丝挟长弩，柳阴时见射鱼人。
出石门滩舟行书所见七首其五
作者：刘崧
朝代：明
体裁：七言绝句

马颊庙前江水长，马头石下绿潭光。出山估客来求卜，抛纸放船浇酒香。
出石门滩舟行书所见七首其六
作者：刘崧
朝代：明
体裁：七言绝句

沙岸崩时惟见石，江流曲处却逢山。荒林野屋元星散，古路行人自往还。
出石门滩舟行书所见七首其四
作者：刘崧
朝代：明
体裁：七言绝句

秋雨生苔绿正肥，江心石面暗浮衣。渔人网罟应难下，野鸭鸬鹚满钓矶。
出社下岭望九洲流陂稻田可爱
作者：刘崧
朝代：明
体裁：五言律诗

渡岭望平田，人家隐翠烟。村墟自鸡犬，风物似神仙。晚树依沙立，秋粳带水眠。几时驱两犊，投迹此安廛。
出自东门
作者：刘崧
朝代：明
体裁：古风

出自东门，言越广阡。飒彼惊风，郁其飞烟。锵金铁兮昼鸣，市无人兮草芊芊。后有摩牙鼓吻之虎狼，前有冲波百折之奔川。上茫茫兮不能附乌鸢之飞骞，下渊渊兮惧蛟龙之纠缠。累然踧踖不可以径度，况有白刃挥霍交其前。龙头兮溅溅，佛原兮绵联。雨冥冥兮雷阗阗，羌独后济此兮嗟苍天。
出蒲岭晚投钟寨
作者：刘崧
朝代：明
体裁：五言律诗

乱石閟岩扃，苍烟拥翠屏。稻田宜晚赤，山木自冬青。客去冲蛮雾，人来睹使星。秪惭过冀北，犹拟泛沧溟。
出西岩下寄萧翀
作者：刘崧
朝代：明
体裁：七言绝句

云岩西麓石林开，便拟从君卜筑来。乱后有田谁种得，好山过尽首空回。
出赣滩读伯友赵君知非藁命同李以庄进士韵题其后
作者：刘崧
朝代：明
体裁：古风

正冠坐方舟，晨诵赵子诗。风湍忽荡激，感此危苦辞。古人去已远，来者知为谁。正音堕空阔，遗响何差差。桂枝岂不华，天霜肃严威。春风在中泽，日长蒿与藜。乘休不得奋，吐气千丈霓。徒令文字间，勃郁含愤悲。兹晨岁云暮，矧当违远时。且复对尊酒，高歌送寒曦。歌竟不重陈，潜心以为期。
出赵村闸为魏鉴题墨梅一首
作者：刘崧
朝代：明
体裁：七言绝句

忆在江南处士家，每从雪里见横斜。北来十月燕山下，却忆梅花似雪花。
出郭
作者：刘崧
朝代：明
体裁：五言律诗

出郭念农事，渡江仍涉溪。城边愁落日，林下趁幽栖。紫椹交萝径，红花间豆畦。学耕心未已，冲雨看锄犁。
出长径蓝陂
作者：刘崧
朝代：明
体裁：七言绝句

行人三五度回溪，乱后人家井灶迷。苍耳黄蒿无路入，断垣细雨鹁鸠啼。
出门
作者：刘崧
朝代：明
体裁：古风

出门见遥山，翠色纷在眼。不知所到处，更隔几丘坂。烟云何苍苍，道途方坦坦。策驾属所之，怅然念时晚。
出雄县望西山赋一绝寄吕继道佥宪
作者：刘崧
朝代：明
体裁：七言绝句

顺承关外酒阑时，驻马相看各自悲。多谢青山三百里，送人直过易河西。
出雷阳初渡东洋沟
作者：刘崧
朝代：明

南出雷阳郭，东洋第一沟。气蒸通海润，味苦杂潮流。蜃垩涂舟遍，蒲茅覆屋稠。还闻？风起，飘卷到城楼。
出须阳峡二首
作者：刘崧
朝代：明

出峡入峡皆天风，朝云还似楚王宫。群猿呼啸青林上，八桨欹摇白浪中。望海瘴烟愁更入，问程蛮语苦难通。向来道路饶荆棘，此去车书庆混同。两峡东西互犬牙，一湾寒水净无沙。野鹿畏人腾绝涧，山猿饮水憩高槎。老藤翠抱三春叶，阴洞红迷十月花。夤缘青壁愁无路，独倚蓬窗咏日斜。
出须阳峡二首·其一
作者：刘崧
朝代：明
体裁：七言律诗

出峡入峡皆天风，朝云还似楚王宫。群猿呼啸青林上，八桨欹摇白浪中。望海瘴烟愁更入，问程蛮语苦难通。向来道路饶荆棘，此去车书庆混同。
出须阳峡二首其二
作者：刘崧
朝代：明
体裁：七言律诗

两峡东西互犬牙，一湾寒水净无沙。野鹿畏人腾绝涧，山猿饮水憩高槎。老藤翠抱三春叶，阴洞红迷十月花。夤缘青壁愁无路，独倚蓬窗咏日斜。
出鸡鸣岭憩白竹院将入双仙省先墓
作者：刘崧
朝代：明
体裁：五言律诗

晓出鸡鸣岭，东望马田山。喷薄流淙下，回环紫翠间。地幽千竹净，院古一僧閒。郁郁松楸暮，归迟秪厚颜。
分韵得一字饯别张彦昌赴豫章
作者：刘崧
朝代：明
体裁：古风

君行赴豫章，燕饯在兹日。短剑出匣双，轻舟泛江一。峡深霜猿苦，天阔云雁集。酒尽不成欢，南瞻恍如失。
刘氏西楼小集和吕仲善韵
作者：刘崧
朝代：明
体裁：五言律诗

清风缘幔起，疏雨傍城过。酒急禁愁得，楼高奈暑何。卷书思共隐，学剑愧殊科。且可捐秋佩，无劳问晓珂。
初入荷叶陂看月
作者：刘崧
朝代：明
体裁：七言绝句

十年跋足走风尘，到处青山是主宾。武姥岩前前夜月，多情何事苦随人。
初晴
作者：刘崧
朝代：明
体裁：七言绝句

微雨初晴不作泥，牡丹花发石栏西。公庭过午文书静，坐听林鸠自在啼。
初游长兴寺
作者：刘崧
朝代：明

一路萦纡入，群峰迤？开。树连山路合，溪带石桥回。烟火依农屋，云霞隐佛台。如何千载下，不见一人来。
初舍弟子彦将赴赣后闻留荷山曾氏馆中喜而赋诗奉寄并呈子中大兄
作者：刘崧
朝代：明
体裁：七言律诗

爱尔东泉林壑幽，石门深窈枕高丘。鹊巢松树将雏下，鱼跃莲池挟子游。云屐登山时自补，雨犁卧垄少曾收。溪阴石溜涓涓绿，最忆来过时一留。
初舍弟子彦将赴赣后闻留荷山曾氏馆中喜而赋诗奉寄并呈子中大兄
作者：刘崧
朝代：明
体裁：七言律诗

舍南种竹近新锄，堑北抽茨亦旧除。此日云边犹独往，何年江上却同居。衡门拟著潜夫论，石室难藏太史书。乱定能忘酬唱乐，归来直钓锦溪鱼。
初舍弟子彦将赴赣后闻留荷山曾氏馆中喜而赋诗奉寄并呈子中大兄
作者：刘崧
朝代：明
体裁：七言律诗

赣水经年厌旅游，乡山此日且迟留。便从听雨当悬榻，即免看云恋去舟。落拓田园聊自适，沉酣文字复何求。高怀况有曾公子，说剑论诗百不忧。
初闻木樨
作者：刘崧
朝代：明
体裁：七言绝句

老桂初开试一枝，吹香时有外人知。深林尽日何当见，自是秋风不敢私。
初闻木樨
作者：刘崧
朝代：明
体裁：七言绝句

连云长爱绿团团，一片清阴九夏寒。自有秋香三万斛，何人更向月中看。
别从兄本泉教授之南阳
作者：刘崧
朝代：明

我家兄弟犹联琚，四十年前无异居。西头下市日来往，扫石共读林间书。长成离隔风雨过，骨肉忧患何纷如。老人大父忽已远，后者忽昧戚与疏。南城府君子所祖，旧宅江上遗荒墟。兄从往年住城郭，早有二子应门闾。往从广西起荐辟，上隆职教腾清誉。公侯子孙必复始，喜见仕版开其初。衡州太守见旌节，设醴宾筵类左虚。荆衡东南忽破碎，间道潜归惊崄㠊。凄凉诸侯旧宾客，刺口论事从欷歔。蛟湖流水清绕屋，灌溉可以勤菑畬。寒风吹衣霜霰厉，子复南上辞林庐。潮阳更在万里外，我欲遮道牵其裾。安得乡园复聚处，带经跨犊随耕锄。向来总角今老大，愧我寂寞如栖苴。送行无酒不得醉，怀抱郁郁无能摅。潮水有蛟山有虎，慎尔鞭策无驱车。
别焦瑜
作者：刘崧
朝代：明
体裁：古风

故人异县至，晨款林下茨。感此丧乱馀，会面非有期。土锉寒无烟，木榻坏不支。坐起谢再三，艰难方在兹。远怀若为浣，宴劳礼则宜。邻酒忽告罄，虚觞但空持。娈娈秋菊花，蓬茆翳幽姿。君子惕驰骛，庶以善自怡。天长远山没，日晏寒江迟。送子出门去，怅然从此辞。大哉天地间，委顺复奚疑。
别王子让
作者：刘崧
朝代：明
体裁：五言绝句

临水望梅崦，却指敖城路。路直本如弦，江行自回互。
别王子让
作者：刘崧
朝代：明
体裁：七言律诗

忆过宣华望大村，欲沿流水访桃源。山中云石千年在，江上烟涛五月翻。直拟勋名酬竹帛，肯将文字徇华轩。乱来知己如君少，慷慨临风不尽言。
别王子让
作者：刘崧
朝代：明
体裁：五言绝句

相送寒潭上，船开更相望。人语隔江遥，微风自鸣浪。
别罗伦
作者：刘崧
朝代：明
体裁：古风

日暮出九洲，相送莲塘下。林深归路黑，虎出须可怕。双塘青松山，山近有茆舍。今夜鹧鸪啼，思君山月低。
剥苧词
作者：刘崧
朝代：明
体裁：古风

江南人家多种苧，烧土壅畬筑围护。老苗刈尽还再生，一岁收成看三度。东家女儿颜貌稀，爱织白苧裁春衣。侵晨入园捎乱叶，采剥苍皮连抱归。归来临池濯苔发，轻管圆刀事拢戛。修蛇委蜕鳞鬣翻，入手春云惊腻滑。一月绩成催上机，官中科布星火飞。恤寒敢计皮与肉，伐骨犹堪代明烛。
包公井
作者：刘崧
朝代：明
体裁：五言律诗

止饮端州水，犹为凿地谋。在官真不负，于世果何尤。光抱一泓月，清涵万古秋。尘怀思一涤，欲去复迟留。
化州闻戍卒夜歌
作者：刘崧
朝代：明
体裁：七言绝句

化州城上月如秋，听着歈歌人自愁。何日归帆向东去，陵罗江上正西流。
北园池上联句
作者：刘崧
朝代：明
体裁：七言律诗

池上月凉秋似洗，城头漏转夜如年。枳林不动风初定，草叶低垂露正圆。移席偶临流水坐，钩帘还对落星眠。几时吹笛芙蓉底，更向龙湾棹酒船。
北平一冬无雪风沙特甚虽土旷人稀而车运不绝良可叹也
作者：刘崧
朝代：明
体裁：七言律诗

边城日暮苦风沙，共说残年气候差。水暖已闻冰解冻，地枯不见雪飞花。去牛来马馀千里，吠犬鸣鸡有几家。东望春回应不远，可能膏泽遍荒遐。
北平十二咏 其一 胡桃
作者：刘崧
朝代：明
体裁：五言律诗

碧露枝枝重，青苞颗颗匀。叶深初覆夏，花弱不禁春。核隐龟筒小，浆凝密枳新。向来谁致汝，吾欲恨平津。
北平十二咏 其七 盘松
作者：刘崧
朝代：明
体裁：五言律诗

最爱青松树，盘盘偃势奇。一擎张羽盖，四面走虬枝。引手探巢鹤，低头触兔丝。寻常三尺里，赤日未曾知。
北平十二咏 其三 马蔺子
作者：刘崧
朝代：明
体裁：五言律诗

蔺草何人种，丛生故近兰。叶长书带小，根瘦彗芒乾。牛马何曾食，樵苏自不干。遥怜南郡客，更作水仙看。
北平十二咏 其九 巴丹
作者：刘崧
朝代：明
体裁：五言律诗

自是山桃子，蕃名故尔殊。皮肤怜外腊，香味爱中腴。磊落珠盘石，修圆碧海珠。南归思种汝，土性恐难迂。
北平十二咏 其二 榛子
作者：刘崧
朝代：明
体裁：五言律诗

君国充笾实，闺门重贽仪。物微将礼意，名重著歌诗。错落鸡头小，晶荧鬼目奇。欲尝怜病齿，把玩独多时。
北平十二咏 其五 红瓤瓜
作者：刘崧
朝代：明
体裁：五言律诗

皮绿何曾别，瓤红故异常。晶荧丹玉片，滴沥紫霞浆。云落盘杅冷，冰馀齿颊香。青门誇五色，见此不能忘。
北平十二咏 其八 偃槐
作者：刘崧
朝代：明
体裁：五言律诗

勃窣撑孤柱，婆娑偃一株。长条垂带厉，细叶挂流苏。暮鹊从争起，秋蜩秪谩呼。移床怜美荫，何止蔽千夫。
北平十二咏 其六 御黄子
作者：刘崧
朝代：明

本是中园李，多因杏接成。喜传希世味，因锡御黄名。圆瑩含秋色，甘香注露英。只今玉食俭，远物未曾徵。
北平十二咏 其十 韭黄
作者：刘崧
朝代：明
体裁：五言律诗

都人卖韭黄，腊月破春光。土室芳根暖，冰盘嫩叶香。十金酬好价，一箸惬初尝。何以江南种，青青雪里长。
北平十二咏 其十一 慈乌
作者：刘崧
朝代：明
体裁：五言律诗

塞北慈乌好，群飞长子孙。争巢偏挟势，反哺独知恩。秋树霜前绕，寒枝月下蹲。往来随候雁，此理竟谁论。
北平十二咏 其十二 黄鼬
作者：刘崧
朝代：明
体裁：五言律诗

黄鼬雄于鼠，萧骚散尾毛。窥檐林雀噪，出穴屋鸡号。攘攘缘高树，踆踆伏浅蒿。惟馀管成子，犹得利霜毫。
北平十二咏 其四 香水梨
作者：刘崧
朝代：明
体裁：五言律诗

香水传嘉号，轮囷碧玉团。刀场惭误拟，饤坐喜同欢。崖蜜清心润，壶冰溅齿寒。宣城空斗大，气味敢同看。
北平十二咏·胡桃
作者：刘崧
朝代：明

碧露枝枝重，青苞颗颗匀。叶深初覆夏，花弱不禁春。核隐龟筒小，浆凝密枳新。向来谁致汝，吾欲恨平津。君国充笾实，闺门重贽仪。物微将礼意，名重著歌诗。错落鸡头小，晶荧鬼目奇。欲尝怜病齿，把玩独多时。蔺草何人种，丛生故近兰。叶长书带小，根瘦彗芒乾。牛马何曾食，樵苏自不干。遥怜南郡客，更作水仙看。香水传嘉号，轮囷碧玉团。刀场惭误拟，饤坐喜同欢。崖蜜清心润，壶冰溅齿寒。宣城空斗大，气味敢同看。皮绿何曾别，瓤红故异常。晶荧丹玉片，滴沥紫霞浆。云落盘杅冷，冰馀齿颊香。青门誇五色，见此不能忘。本是中园李，多因杏接成。喜传希世味，因锡御黄名。圆瑩含秋色，甘香注露英。只今玉食俭，远物未曾徵。最爱青松树，盘盘偃势奇。一擎张羽盖，四面走虬枝。引手探巢鹤，低头触兔丝。寻常三尺里，赤日未曾知。勃窣撑孤柱，婆娑偃一株。长条垂带厉，细叶挂流苏。暮鹊从争起，秋蜩秪谩呼。移床怜美荫，何止蔽千夫。自是山桃子，蕃名故尔殊。皮肤怜外腊，香味爱中腴。磊落珠盘石，修圆碧海珠。南归思种汝，土性恐难迂。都人卖韭黄，腊月破春光。土室芳根暖，冰盘嫩叶香。十金酬好价，一箸惬初尝。何以江南种，青青雪里长。塞北慈乌好，群飞长子孙。争巢偏挟势，反哺独知恩。秋树霜前绕，寒枝月下蹲。往来随候雁，此理竟谁论。黄鼬雄于鼠，萧骚散尾毛。窥檐林雀噪，出穴屋鸡号。攘攘缘高树，踆踆伏浅蒿。惟馀管成子，犹得利霜毫。
北斋晚凉即事
作者：刘崧
朝代：明

高阁微风不动帘，晚云时送雨纤纤。乌求坠子窥深草，燕接飞虫拂近檐。碧盌行茶冰共进，青盘盛果酒频添。秖惭素食承优渥，已分清心破酷炎。
北风
作者：刘崧
朝代：明
体裁：七言律诗

北风三日寒凛然，又吹河水作琼田。渔人欲下九囊网，贾客愁胶万斛船。霜鸿独宿时惊夜，野鸭群飞欲上天。闻说楚城春意早，菊沟云暖酒如泉。
匡山砦中奉和梅南刘府推韵呈公望杨主簿
作者：刘崧
朝代：明
体裁：七言律诗

万里旌旗在眼中，千崖寒色待春风。愁来自少登临乐，乱定谁论战伐功。桂岭天长云似马，槎滩波净月如弓。白头幕府忧时切，此日题诗感慨同。
十一月二十八日晚予与赵伯友登舟将归既夜舟未开忽将军送诗至舟次则刘侯惜别之作因与伯友奉和一章以答其意
作者：刘崧
朝代：明
体裁：五言律诗

放船惊雨过，下马报诗成。不拟当深夜，犹能念别情。梦随书帐远，寒入缊袍轻。明发辞滩口，乘危敢计程。
十一月十四日入叶坑
作者：刘崧
朝代：明
体裁：七言绝句

山下泉车尽日闻，山头茶树绿成云。几时荷叶陂头住，学种山茶四十斤。
十九日至二十二日雪作不止客有言是雪十馀年不见者固可喜也因赋五言一律
作者：刘崧
朝代：明
体裁：五言律诗

莽莽初横野，涔涔忽满城。低迷浑欲暗，空阔固能明。积水蛟鼍伏，荒山鸟雀惊。十年愁不见，北望正含情。